
รายงานผลการฝึกอบรมหลักสูตร “ผู้บริหารท้องถิ่น 4.0 (Chief Executives of Local Administration 4.0) รุ่น 8
ระหว่างวันที่ 23 กุมภาพันธ์ – 7 มีนาคม  2562
ณ สถาบันพัฒนาบุคลากรท้องถิ่น ตำบลคลองหนึ่ง อำเภอคลองหลวง จังหวัดปทุมธานี  และศึกษาดูงาน ณ ประเทศญี่ปุ่น 
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

ด้วยข้าพเจ้านายอาซัน  สือนิล  ตำแหน่ง นายกองค์การบริหารส่วนตำบลสะเอะ  อำเภอกรงปินัง จังหวัดยะลา  ได้เข้ารับการฝึกอบรมหลักสูตรผู้บริหาร 4.0 (Chief Executives of Local Administration 4.0)  รุ่นที่ 8 ระหว่างวันที่ 23 กุมภาพันธ์ – 7 มีนาคม  2562  ณ  สถาบันพัฒนาบุคลากรท้องถิ่น ตำบลคลองหนึ่ง อำเภอคลองหลวง จังหวัดปทุมธานี 8 วัน  และศึกษาดูงาน ณ ประเทศญี่ปุ่น 5 วัน ตามหนังสือกรมส่งเสริมการปกครองท้องถิ่น ที่ มท 0807.2/ว22 ลงวันที่ 17  มกราคม 2562  


บัดนี้ข้าพเจ้าได้รับการฝึกอบรมหลักสูตรดังกล่าวเป็นที่เรียบร้อยแล้ว  จึงขอรายงานสรุปผลการฝึกอบรมมาเพื่อทราบดังนี้
1. การฝึกอบรมดังกล่าวมีวัตถุประสงค์เพื่อ
1.1  เพื่อให้ผู้บริหารงานองค์ปกครองส่วนท้องถิ่นได้ตระหนักและเรียนรู้ผลกระทบจากการ    ที่โลกเปลี่ยนแปลง
1.2  เพื่อพัฒนาศักยภาพของผู้บริหารงานองค์กรปกครองส่วนท้องถิ่น ให้สามารถนำความรู้ ทักษะและประสบการณ์การอบรมไปประยุกต์ใช้กับการวางแผนการบริหารระบบราชการองค์ปกครองส่วนท้องถิ่นยุค 4.0
1.3 เพื่อให้ผู้บริหารท้องถิ่น มีการแลกเปลี่ยนความรู้ ประสบการณ์ ร่วมกันพัฒนาองค์ความรู้ เพื่อการพัฒนาองค์กรปกครองส่วนท้องถิ่น และมีเครือข่ายในการทำงานแบบบูรณาการร่วมกันต่อในอนาคต 
2. เนื้อหาและหัวข้อวิชาของหลักสูตรการฝึกอบรม สรุปได้ดังนี้

สรุปเนื้อหาการอบรมในชั้นเรียน 11  วิชา

การพัฒนาของประเทศไทยก่อนจะพัฒนาไปสู้ 4.0 เริ่มตั้งแต่
ประเทศไทย 1.0 : การดำรงอยู่และพัฒนาประเทศเน้นการเกษตรเป็นหลัก เช่น ผลิตและขาย 
พืชไร่ พืชสวน สัตว์เศรษฐกิจ เป็นต้น
ประเทศไทย 2.0 : นอกจากเกษตรกรรมแล้วก็เน้นไปทางอุตสาหกรรมเป็นอุตสาหกรรมเบา
เช่น การผลิตและขายรองเท้า เครื่องหนัง เครื่องเขียน เครื่องกระป๋องเครื่องนุ่งห่ม กระเป๋า เป็นต้น
ประเทศไทย 3.0 : ซึ่งเป็นปัจจุบัน เน้นหนักไปทางอุตสาหกรรมหนักและการส่งออก เช่น การ
ผลิตและขายส่งออกกล้า ผลิตรถยนต์ การกลั่นน้ำมัน และก๊าซธรรมชาติ
ไทยแลนด์ 4.0: เป็นวิสัยทัศน์เชิงนโยบายที่เปลี่ยนเศรษฐกิจแบบเดิมไปสู่เศรษฐกิจที่ขับเคลื่อน
ด้วยนวัตกรรม ได้แก่
1. เปลี่ยนจากการผลักดันสินค้าโภคภัณฑ์ไปสู่สินค้าเชิงนวัตกรรม
2. เปลี่ยนจากการขับเคลื่อนประเทศด้วยภาคอุตสาหกรรมไปสู่การขับเคลื่อนด้วยเทคโนโลยี
และความคิดสร้างสรรค์
3. เปลี่ยนจากการเน้นการผลิตสินค้าไปสู่เน้นภาคบริการมากขึ้น
ไทยแลนด์ 4.0 จึงเป็นรหัสเศรษฐกิจใหม่ (New Engines of Growth) คล้ายๆ กับการพัฒนา
เศรษฐกิจของประเทศที่พัฒนา เช่น สหรัฐอเมริกา “A Nation of Makers”อังกฤษ “Design of Innovation” อินเดีย “Made inn India” เกาหลีใต้ ที่วางโมเดลเศรษฐกิจในชื่อ “Creative Economy” 
ปัจจัยที่ผลักดันให้เกิดความเปลี่ยนแปลง

ยอมรับการเปลี่ยนแปลงทางสังคม ความรู้ทางด้านเทคโนโลยีสื่อสาร ความรู้ทางด้านเทคโนโลยี
Smart Thailand ต้องยอมรับและสามารถบริหารการเปลี่ยนแปลงความสามารถในการคิด วิเคราะห์และการสื่อสาร มีความคิดนอกกรอบเชิงสร้างสรรค์ สามารถทำงานหลายด้านพร้อมกัน เชิงวิเคราะห์ ความรู้ทางด้านเทคโนโลยีสื่อสารคอมพิวเตอร์ มีความเข้าใจในหน้าที่พลเมือง
การพัฒนาทางเทคโนโลยีในทุกทางโลกเปิดกว้างไร้ขอบเขตพฤติกรรมมนุษย์ได้ถูกปรับเปลี่ยน
ตามเทคโนโลยี เครื่องจักรเข้ามาทำงานแทนมนุษย์แทบทุกด้านจากโรงงานอุตสาหกรรมจนมาถึงการขนส่ง การบริการ การสั่งสินค้า/ชำระสินค้าและบริการ สิ่งเหล่านี้ทำให้มนุษย์ต้องปรับตัวให้เข้ากับสิ่งแวดล้อมที่เปลี่ยนไป


การนำไปสู่ประเทศไทย 4.0 มุ่งสู่เศรษฐกิจที่ขับเคลื่อนด้านนวัตกรรม (Value-Based Economy) จากธรรมชาติของการทำงานที่แตกต่างกันจึงแบ่งได้โดยระดับอำนาจหน้าที่ในองค์กร หน่วยงานหรือบริษัท


ทักษะสำหรับผู้นำหรือผู้บริหาร(ทักษะมนุษย์สู่การไปสู่ยุค 4.0 โดยแบ่งเป็น( ทักษะสำหรับคนทำงาน(ทักษะสำหรับคนในสังคม
ทักษะสำหรับผู้นำหรือผู้บริหาร


1. Change Managing Skill คือ ผู้บริหารสามารถเปลี่ยนแปลงต่อสถานการณ์ที่เผชิญอยู่กล้าที่จะเสี่ยงแม้สถานการณ์จะคลุมเครือ ตัดสินใจเด็ดขาดด้วยการตั้งอยู่บนความถูกต้อง จริยธรรมและมีธรรมาภิบาล


2. Inspiring Action Skill คือ การจูงใจให้ทีมงานให้มุ่งผลสัมฤทธิ์ในเป้าหมายที่ตั้งไว้ร่วมกันให้ได้ เปิดโอกาสให้ทุกคนในทีมได้คิดร่วม การใช้คนให้ถูกประเภท การสร้างการทำงานเป็นทีมให้เกิดประสิทธิภาพ


3. Thinking Skill คือ วิธีคิด คิดเป็นระบบ คิดไปในอนาคต การสังเกต รวบรวมประสบการณ์เพื่อช่วยกระตุ้นความคิด


สำหรับทักษะของผู้บริหาร คนทำงานหรือคนในสังคมทุกกลุ่มในสังคมจำเป็นต้องคำนึงถึงแนวคิดหรือจิตสำนึกประชาธิปไตย สิ่งหนึ่งที่อาจารย์นำเสนอ และเคยมีในหลักสูตรในโรงเรียน หรือสถาบันการศึกษาที่ควรนำมาปฏิบัติคือหน้าที่พลเมือง สรุปสาระหน้าที่พลเมือง 6 ประการ คือ


1. รับผิดชอบตนเองและพึ่งตนเองได้ ประชาชนย่อมมีสิทธิเสรีภาพในประเทศของตนเอง ตามหลักสิทธิเสรีภาพ และทำให้ประชาชนมีอิสรภาพ คือ เป็นเจ้าของชีวิตตนเอง สามารถรับผิดชอบตนเองได้


2. เคารพสิทธิ์ผู้อื่น การมีสิทธิเสรีภาพต้องไม่ไปก้าวก่ายสิทธิของผู้อื่นและเคารพสิทธิผู้อื่นด้วย


3. เคารพความแตกต่าง คนในสังคมย่อมมีความแตกต่างกันในแต่ละชุมชนท้องถิ่น ความแตกต่างด้านประเพณีท้องถิ่น การนับถือศาสนา ประชาชนย่อมมีความคิดที่แตกต่างกัน โดยเฉพาะความคิดเห็นทางการเมือง


4. เคารพหลักความเสมอภาค ประชาชนมีสิทธิเป็นเจ้าของประเทศเท่าเทียมกัน ยากดีมีจนย่อมเสมอภาคกัน ทางกฎหมาย ทางสิทธิต่างๆ “พลเมือง” จึงต้องเคารพหลักความเสมอภาค


5. เคารพกติกา ประชาธิปไตยต้องใช้ “กติกา” หรือ กฎหมายในการให้สิทธิบุคคล ลงโทษให้คุณเท่าเทียมกันเป็นกติกาของสังคม “พลเมือง” ที่เคารพกติกายอมรับผลและย่อมอยู่ในกรอบกติกา


6. รับผิดชอบต่อสังคมและส่วนรวม “พลเมือง” คือสมาชิกคนหนึ่งของสังคม “พลเมือง” ย่อมต้องรับผิดชอบต่อสังคม และการมีส่วนร่วมในการแก้ไขปัญหาของสังคม และร่วมกันพัฒนาสังคมของตนที่เป็นสมาชิกอยู่
การพัฒนาชุมชนและผังเมืองอย่างยั่งยืน
                       [image: image3.jpg]



  ในอดีตที่ผ่านมาประเทศไทยอยู่ใน MIDDLE IN COME TRAP หรือกับดักรายได้ประเทศ
ปานกลางกับดักทางความคิด ในปัจจุบันอสังหาริมทรัพย์ไม่ใช่แค่สร้างบ้าน แต่อสังหาริมทรัพย์เป็นการสร้างเมืองโดยความยั่งยืน อย่างกรณีของขอนแก่นโมเดล ที่ใช้ระยะเวลาถึง 7 ปี มีการลงมือทำโดยรัฐบาลกลางสนับสนุนเพราะทางรัฐบาลกลางไม่สามารถดูแลได้ทั้ง 76 จังหวัดของประเทศไทย เพราะฉะนั้นการจะหลุดจากกับดักต้องเปลี่ยนวิธีคิดใหม่  ทางจังหวัดขอนแก่นได้มีการร่วมมือกัน ทั้งเอกชน ภาครัฐบาล เทศบาล ภาคประชาสังคม และประชาชน  โดยคำนึงเรื่องการเสวนา การลดอีโก้ และการเสียสละเราต้องทำงานสร้างเมืองเพื่อลูกหลานของเรา   คือความกล้าคิดกล้าทำ ถ้าเศรษฐกิจดี สังคมดี สิ่งแวดล้อมดี คำนึงถึง SMART CITY คือ การสร้างเมืองพร้อมที่จอดรถ ไม่ใช่สร้างเมืองให้แค่คนอยู่แล้วรถจะไปจอดที่ไหน ต้องไปจอดเรียงกันข้างถนน นั่นเรียกว่าเป็นการผลักภาระให้สังคม สุดท้ายสามารถตอบโจทย์ของรัฐบาลได้ คือ มั่นคง มั่งคั่ง ยั่งยืน ซึ่งหากจังหวัดขอนแก่นที่เป็นจังหวัดเล็กๆ ทำแล้วเกิดความสำเร็จโดยจังหวัดอื่นๆ ทำตามก็จะทำให้ประเทศไทยก็จะพัฒนา                             

ประเทศไทยเราติดกับดักทางด้านความคิดอยู่คือ GDP ซึ่งปัจจุบันเราจะได้ยินเรื่องการตั้งเป้าโดยการตั้งเป้านั้นก็ใช้ตัวเเลข GDP เป็นตัวกำหนด แต่เรื่องของความยั่งยืนนั้นเป็นอะไรที่ทำยาก ต้องใช้เวลา ความเพียร ความอดทนสูง และทัศนคติของคนทำงาน โดยที่ประเทศไทย 4.0 เป็นการเติบโตโดยที่จะใช้นวัตกรรม หรือด้านการบริการเข้ามาเพื่อเพิ่มมูลค่าให้กับสินค้าหรืออุตสาหกรรมที่มีอยู่แล้วโดยถ้าเราจะใช้ความยั่งยืนเป็นหลัก เราก็ต้องเปลี่ยนวิธีการคิดของคน และได้รับการสนับสนุนจากรัฐบาลอย่างรวดเร็ว และใช้เงินอย่างมีประสิทธิภาพและประสิทธิผล เรื่องงานเอกชนก็ปล่อยให้ทางเอกชนดำเนินการได้ เพราะหน้าที่ระหว่างรัฐบาลกับเอกชนมีการแบ่งหน้าที่อย่างชัดเจนอยู่แล้ว   
การนำ INNOVERTION มาใช้ อาจได้นำเสนอเรื่อง  AREA-BASED INNOVATION เป็น
นวัตกรรมเชิงพื้นที่คือเป็นเรื่องของการเปลี่ยนวิธีการคิดวิธีมองเพราะเมื่อเรามองอนาคต INNOVERTION เป็นเรื่องที่เราจับต้องไม่ได้เราจึงต้องสร้างคุณค่าของ INNOVERTOR ให้เข้าถึงความรู้สึกและจับต้องได้เรา จะทำอย่างไรให้คนในพื้นที่เข้ามาร่วม เช่นยกตัวอย่าง พื้นที่ในกรุงเทพย่านพญาไท ราชเทวี บริเวณนี้มีโรงพยาบาลมาก จำนวนเตียงขนไข้เป็นหลักหมื่น เพราะฉะนั้นธุรกิจหรือนวัตกรรมที่จะเหมาะกับย่านนี้คือนวัตกรรมทางการแพทย์  สำหรับเมืองที่พัฒนาแล้วก็จะต้องพัฒนาคนด้วย เช่น สนันสนุนโครงการ START UP, SME เพราะประชากรที่อยู่ในย่านในเมืองนั้นๆ เป็นหัวใจสำคัญของการพัฒนาเมือง 
ยุทธศาสตร์ชาติในการขับเคลื่อนสู่ประเทศไทย 4.0  



วิสัยทัศน์ประเทศไทย 2580 “ประเทศไทยมีความมั่นคง มั่งคั่ง ยังยืน เป็นประเทศพัฒนาแล้ว ด้วยการพัฒนาตามหลักปรัชญาเศรษฐกิจพอเพียง” 

เป้าหมายการพัฒนาประเทศภาพรวม “ประเทศชาติมั่นคง ประชาชนมีความสุข เศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน” โดยยกระดับศักยภาพของประเทศในหลากหลายมติ พัฒนาคนในทุกมิติในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และมีภาครัฐของประชาชนเพื่อประชาชนและประโยชน์ส่วนรวม


โดยกำหนดเป็นยุทธศาสตร์ชาติ 20 ปี (พ.ศ. 2560 – 2579)  คือเป้าหมายระยะยาวในการ
พัฒนาประเทศ เพื่อใช้เป็นกรอบในการกำหนดนโยบายการบริหารราชการแผ่นดินของคณะรัฐมนตรีก่อนที่จะเข้ามาบริหารประเทศ และก่อนที่จะมีการจัดทำแผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติและแผนระดับอื่นๆ รวมทั้งการจัดทำงบประมาณรายจ่ายประจำปีงบประมาณ  โดยกำหนดยุทธศาสตร์ออกเป็น 6 ด้าน ได้แก่
1. ยุทธศาสตร์ด้านความมั่นคง
2. ยุทธศาสตร์ด้านการสร้างขีดความสามารถในการแข่งขัน
3. ยุทธศาสตร์ด้านพัฒนาและเสริมสร้างทรัพยากรมนุษย์
4. ยุทธศาสตร์ด้านการสร้างโอกาสและความเสมอภาคทางสังคม
5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม
6. ยุทธศาสตร์ด้านการปรับสมดุลและพัฒนาระบบการบริหารภาครัฐ
การจัดการศึกษาท้องถิ่นในทศวรรษหน้า


ความท้าทายและปัญหาด้านการศึกษาของประเทศไทย ขึ้นอยู่กับสภาพแวดล้อมและบริบทที่มีผลต่อการศึกษา ได้แก่
· ความก้าวหน้าของเทคโนโลยีสารสนเทศ และการปฏิวัติระบบดิจิตอล
· แนวคิดประเทศไทย 4.0 (Thailand 4.0)
· การเปลี่ยนแปลงโครงสร้างประชากร สังคมผู้สูงอายุ และมีอัตราการเกิดต่ำ
· การขับเคลื่อนเป้าหมายการพัฒนาที่ยั่งยืน SDGs ของ UN

· ระบบและโครงสร้างการจัดการศึกษาของไทย
การจัดการศึกษากับองค์กรปกครองส่วนท้องถิ่น หมายถึง องค์กรปกครองส่วนท้องถิ่นทำหน้าที่
จัดการศึกษาทั้งการศึกษาในระบบและการศึกษาตามอัธยาศัยให้มีคุณภาพ ได้มาตรฐานอย่างทั่วถึงแก่ประชาชนในเขตพื้นที่ตามอำนาจหน้าที่ขององค์ปกครองส่วนท้องถิ่น


รูปแบบการจัดการศึกษาขององค์กรปกครองส่วนท้องถิ่น
1. การจัดการศึกษาในระบบ เป็นการศึกษาที่กำหนดจุดมุ่งหมาย วิธีการศึกษา หลักสูตร 
ระยะเวลาของการศึกษา การวัดและประเมินผล ซึ่งเป็นเงื่อนไขของการสำเร็จการศึกษาที่แน่นอน โดยแบ่งเป็น 2 ระดับ ประกอบด้วย  
1) การศึกษาขั้นพื้นฐาน เป็นการจัดการศึกษาไม่น้อยกว่า 2 ปี ก่อนระดับอุดมศึกษา

2) การศึกษาระดับอุดมศึกษา เป็นการจัดการศึกษาภายหลังที่จบการศึกษาขั้นพื้นฐาน


2. การศึกษานอกระบบ เป็นการศึกษาที่มีความยืดหยุ่นในการกำหนดจุดมุ่งหมาย รูปแบบวิธีการจัดการศึกษา ระยะเวลาของการศึกษา การวัดและประเมินผลซึ่งเป็นเงื่อนไขสำคัญของการสำเร็จการศึกษา โดยเนื้อหาต้องมีความเหมาะสมสอดคล้องกับสภาพปัญหาและความต้องการของบุคคลแต่ละกลุ่ม



3. การศึกษาตามอัธยาศัย เป็นการศึกษาที่ให้ผู้เรียนได้เรียนรู้ด้วยตนเองตามความสนใจ ศักยภาพ ความพร้อมและโอกาส โดยศึกษาจากบุคคล ประสบการณ์ สังคม สภาพแวดล้อม สื่อ หรือแหล่งความรู้อื่นๆ


แนวทางการจัดการศึกษาของ อปท.ในทศวรรษหน้า


การศึกษาไทยในโลกยุคใหม่ต้องก้าวสู่การคิดวิเคราะห์ ค้นคว้าสิ่งใหม่ ดังนั้นการศึกษาจะเป็นเครื่องมือสำคัญในการยกระดับคุณภาพแรงงานทันต่อการเปลี่ยนแปลงสู่ยุค Thailand Economy 4.0  แต่ระบบการศึกษาที่จะตอบโจทย์นี้ต้องเปลี่ยนวิธีการสอน ลดการเรียนรู้เชิงเทคนิค และท่องจำ แต่ให้น้ำหนักกับการสร้างทักษะการเรียนรู้และปรับตัวของผู้เรียนให้สามารถพัฒนาตนเองได้ตลอดชีวิต และจัดการเรียนรู้โดยคำนึกถึงความต้องการของตลาดแรงงาน ในพื้นที่และกลุ่มจังหวัดใกล้เคียง รวมทั้งมีวิธีการประเมินผลการเรียนแตกต่างจากปัจจุบันที่เน้นการสอบเพียงอย่างเดียว
โลกดิจิทัลกับเป้าหมายการพัฒนาที่ยั่งยืน SDGs

Sustainable Development Goals. (SDGS)ของไทย และ 193 ประเทศมุ่งมั่นที่จะบรรลุ
เป้าหมายร่วมกันในปี 2573 สำหรับความก้าวหน้าที่ชัดเจนของไทยในช่วงเวลาที่ผ่านมาอยู่ที่การสร้างกลไก การขับเคลื่อนยุทธศาสตร์ในช่วงเวลาที่ผ่านมาอยู่ที่การสร้างกลไก การขัยเคลื่อนยุทธศาสตร์และการผลักดันในระดับนโยบาย ซึ่งบรรจุเป้าหมายการพัฒนาอยู่ภายใต้คณะกรรมการเพื่อการพัฒนาที่ยั่งยืน (กพย.) ที่มีนายกรัฐมนตรีเป็นประธาน และเมื่อเดือนกรกฎาคม 2560 ที่ผ่านมา ไทยยังได้เข้าร่วมรายงานความก้าวหน้า SDGSโดยสมัครใจหรือ Voluntary National Review (VNR) สะท้อนความตื่นตัวและความก้าวหน้าของไทย Sustainable Development Solutions Network ซึ่งประเมินสถานการณ์ SDGS ไทยอยู่ในลำดับ 55 จาก 157 ประเทศ มีคะแนนรวมอยู่ที่ 69.5 คะแนน ในรายงานระบุว่า สัดส่วนประชากรที่มีรายได้ต่ำกว่าเส้นความยากจนของประเทศลดลงจากร้อยละ 42.3 หรือ 25.8 ล้านคน ในปี 2543 หรือร้อยละ 7.2 หรือ 4.8 ล้านคนในปี 2558 โดยแบ่งเป็นชายและหญิงประมาณอย่างละร้อยละ 38 และเป็นเด็กประมาณร้อยละ 24 ในรายงานSDSN ล่าสุดพบว่า 17 เป้าหมายของ SDGS มี 6 เป้าหมายที่เป็นประเด็นที่เร่งด่วนมากของไทย ได้แก่


1. การขจัดความหิวโหย (เป้าหมายที่ 2) ซึ่งครอบคลุมประเด็นเรื่องความมั่นคงทางอาหารและการเกษตรที่ยั่งยืนด้วยนั้น ตัวชี้วัดที่เป็นปัญหาของไทยนอกจากสภาวะแคระแกร็นของประชากรที่มีอายุต่ำกว่า 5 ปี ที่มีประมาณ 16.3% แล้วไทยกำลังเผชิญหน้ากับเรื่องที่สำคัญในการจัดการไนโตรเจนอย่างยั่งยืน จากการใช้ปุ๋ยเคมีในการทำเกษตรกรรมในการใช้ปุ๋ยอย่างไม่มีประสิทธิภาพ


2. การมีสุขภาพและความเป็นอยู่ที่ดี (เป้าหมายที่ 3) ซึ่งมี 2 ประเด็น คือ การเป็นวัณโรคและการตายจากอุบัติเหตุรถยนต์ โดยวัณโรคปัจจุบันมีอัตราอยู่ที่ 172 รายต่อประชากร 100.000คน อุบัติเหตุรองจากซิมบับเว เวนซูเอล่า ไลบีเรีย โดยไทยอยู่ประมาณ 31.7 รายต่อประชากร 100,000 คน


3. อุตสาหกรรมนวัตกรรมและโครงสร้างพื้นฐาน (เป้าหมายที่ 9) จากตัวชี้วัดสิ่งที่ทำให้ไทยได้คะแนนต่ำ มาจากประเด็นเชิงโครงสร้างของสัดส่วนประชากรที่ใช้อินเตอร์เนตและสัดส่วนในการวิจัย สำหรับสัดส่วนประชากรที่ใช้อินเตอร์เนต สถิติปี 2015 อยู่ที่ 39.3% ของประชากร และปี 2016 อยู่ที่ 47.5% ของประชากร ปัญหาคืออัตราส่วนงานวิจัยต่อจีดีพี ยังอยู่ที่ 0.4% เมื่อเปรียบเทียบกับประเทศแถบเอเชียอย่างเกาหลีใต้ อิสราเอล ญี่ปุ่น สวีเดน เดนมาร์ก มีสัดส่วนงานวิจัยต่อจีดีพีมากว่า 4%



4. การรับมือกับการเปลี่ยนแปลงสภาพภูมิอากาศ (เป้าหมายที่ 13) 2 ประเด็นที่เร่งด่วนและปัญหาของไทยคือเรื่องการปล่อยก๊าซคาร์บอนไดออกไซต์ (CO2) อยู่ที่ 4.5 ตัน/คน/ปี เพิ่มขึ้นอย่างต่อเนื่องรวมไปถึงความเปราะบางต่อเรื่องการเปลี่ยนแปลงสภาพภูมิอากาศทั้งเรื่องภัยพิบัติ สภาพอากาศ การเพิ่มขึ้นของระดับน้ำทะเล การสูญเสียผลผลิตด้านการเกษตรและที่เป็นปัญหาที่จะต้องแก้ไขเร่งด่วนคือปริมาณสารพิษในแหล่งการจราจรแออัดหรือควันจากไฟป่า หรือ P.M. 2.5 ซึ่งไทยถือว่าอยู่ในเกณฑ์วิกฤต


5. การใช้ประโยชน์จากระบบนิเวศทางบก (เป้าหมายที่ 15) ประเด็นที่ทำให้ไทยอยู่ในภาวะวิกฤตคือเรื่องป่าไม้ และสัตว์สงวน โดยอัตราการเปลี่ยนแปลงของพื้นที่ป่าไม้ค่อนข้างสูงรวมไปถึงการเปลี่ยนแปลงในทางลบของสัตว์สงวน


6. สังคมสงบสุข ยุติธรรม และการไม่แบ่งแยก (เป้าหมายที่ 16) ถือเป็นเรื่องเร่งด่วนเช่นกัน ทั้งปัญหาเรื่องอาชญากรรมจำนวนคนในคุก และปัญหาคอร์รัปชั่น โดยปี 2014 มีอัตราการฆาตกรรมอยู่ที่ 3.9 ต่อแสนคน ส่วนจำนวนคนคุกอยู่ที่ 461/100,000 คน ซึ่งอยู่ในอัตราที่สูง ในขณะที่ปัญหาคอร์รัปชั่น ในปี 2016 ไทยอย่างน้อยบริษัทที่ถูกเรียกให้จ่ายค่าสินบนอยู่ที่ 9.9% ของบริษัทที่ประสบเหตุการณ์นี้

การเปลี่ยนแปลงโลกของเราในปี ค.ศ. 2030 ข้อตกลงร่วมกันสำหรับการพัฒนาที่ยั่งยืน
การพัฒนาในช่วงปี 2000-2015 หรือ Millennium Development Goals (MDGS 
มุ่งเน้นการพัฒนาประเทศ  แก้ปัญหาความยากจนเป็นหลัก 8 เป้าหมาย 18 เป้าประสงค์ ด้วย 48 ตัวชี้วัด
Millennium Development Goals หรือเป้าหมายการพัฒนาแห่งสหัสวรรษซึ่งเกิดขึ้นจากการประชุมสุดยอด สหัสวรรษของสหประชาชาติ เมื่อเดือนกันยายน พ.ศ. 2543 ผู้นำรัฐได้ตกลงเป้าหมายในการพัฒนาที่ทุกประเทศ เป้าหมายการพัฒนาแห่งสหัสวรรษกับประเทศไทย คณะรัฐมนตรีมีมติเมื่อเดือน กันยายน พ.ศ. 2543 จะต้องบรรลุผลให้ได้ภายในปี 2558 (2015) MDGS มีทั้งหมด 8 เป้าหมาย ได้แก่


1. ขจัดความยากจนและความหิวโหย
2. ให้เด็กทุกคนได้รับการศึกษาระดับประถมศึกษา
3. ส่งเสริมบทบาทสตรีและความเท่าเทียมกันทางเพศ
4. ลดอัตราการตายของเด็ก
5. พัฒนาสุขภาพสตรีมีครรภ์
6. ต่อสู้โรคเอดส์ มาลาเรีย และโรคสำคัญอื่นๆ
7. รักษาและจัดการสิ่งแวดล้อมอย่างยั่งยืน
8. ส่งเสริมการเป็นหุ้นส่วนเพื่อการพัฒนาในประชาคมโลก 
การพัฒนาแห่งสหัสวรรษ (2000-2015) สู่การพัฒนาที่ยั่งยืน Sustainable 
Development Goals. (SDGS)



- นิยามของการพัฒนาอย่างยั่งยืนในตอนนี้คือ “การไปให้ถึงเป้าหมายของปัจจุบันโดยไม่ทำให้คนรุ่นต่อไปสูญเสียความสามารถในการกำหนดเป้าหมายของตนเอง


- เพื่อความยั่งยืน การพัฒนาต้องผสมผสานการพัฒนาเศรษฐกิจ สังคม และการปกป้องสิ่งแวดล้อม เข้าด้วยกัน
17 เป้าหมาย (Goals) ของ SDGS จากการประชุม UN Sustainable Development Summit    

The Future is Now  เพราะเราปั่นโลกถึง..ป่วน   

ในปัจจุบันเทคโนโลยีได้เข้ามามีบทบาทธุรกิจมากขึ้นตามลำดับ  แต่ เทคโนโลยีก็เกิดการ
เปลี่ยนแปลงอย่างรวดเร็วส่งผลให้ ธุรกิจส่วนใหญ่จึงต้องมีการ ปรับตัวตามให้ทันต่อการเปลี่ยนแปลงของเทคโนโลยีเหล่านั้น   ทุกวันนี้อาจกล่าวได้ว่า เทคโนโลยีได้เข้ามาฝังลึกจนกลายเป็นหนึ่งในโครงสร้างหลักของธุรกิจไปแล้ว จากเหตุผลดังกล่าวที่ ทำให้เราพอมองเห็นได้ว่าองค์กรธุรกิจจะต้องมีการเปลี่ยนแปลงไปจากเดิม  จำเป็นที่จะต้องนำเทคโนโลยีมาใช้ในการดำเนินธุรกิจเพื่อ ตอบสนองต่อสังคมและตลาดได้อย่างรวดเร็วและมีประสิทธิภาพ 
เหตุผลที่จำเป็นที่ต้องมีการนำเทคโนโลยีมาใช้ในธุรกิจ
1. เทคโนโลยีการสื่อสารข้อมูลและเครือข่ายคอมพิวเตอร์ในโลกเกิดการเปลี่ยนแปลงครั้งใหญ่ 
องค์กรต่างๆปรับเองตัวเชื่อมโยงข้อมูลเข้าด้วยกันแล้ว องค์กรใดที่ไม่ปรับตัวจะดำเนินธุรกิจได้ลำบาก 
2. การดำเนินธุรกิจในอนาคตมีการแข่งขันสูง ทุกองค์กรต่างช่วงชิงความได้เปรียบในการเข้าถึงผู้บริโภคสร้างความแตกต่างไปจากคู่แข่งให้มากที่สุด ด้วยความรวดเร็วและคุณภาพดีตรงตามความต้องการของลูกค้า
3. เกิดการปรับตัวและออกแบบองค์กรโครงสร้างขององค์ขึ้นมาเนื่องจากถูกกระแสกดดันจากสองข้อที่ได้กล่าวมาข้างต้น
ผลที่ตามมาจากการนำเทคโนโลยีมาใช้ในธุรกิจ คือ ช่วยเปลี่ยนมุมมองในการบริหารจากหน้า
ที่มาเป็นกระบวนการ  ทำให้การผลิตมีคุณภาพเพิ่มมากขึ้น เช่น ลดต้นทุนและกระบวนการบริหารจัดการ ลดค่าใช้จ่ายที่เป็นต้นทุนในการผลิต  ช่วยพัฒนา  สร้างสรรค์อันเป็นการช่วยเสริมกลยุทธ์ในการบริหารจัดการให้มีความได้เปรียบในตลาดสินค้าและบริการ ช่วยให้องค์กรสามารถดำเนินเป็นไปตามแผนดารจัดการที่วางไว้ได้อย่างมี ประสิทธิภาพจนบรรลุผลสำเร็จในการจัดการ ช่วยทำให้เกิดการปรับเปลี่ยนโครงสร้างองค์กรให้เป็นไปในทิศทางที่ดีได้ ช่วยให้กระบวนการการตัดสินใจในการบริการสามารถตัดสินใจได้อย่างเร็วและมีประสิทธิภาพมากขึ้น อีกทั้งการสั่งการ สื่อสารในองค์กรได้อย่างชัดเจน  ช่วยให้การผลิตสินค้าและบริการเกิดนวัตกรรม   ช่วยให้สามารถเข้าถึงข้อมูลและบริหารจัดการข้อมูลที่มีค่าและจำเป็นต่อองค์กรได้ดีขึ้น  ทำให้การควบคุมคุณภาพในการผลิตได้มีประสิทธิภาพมาขึ้นและสามารถตอบสนองได้ตรงตามความต้องการลูกค้า


ตัวอย่างของการใช้เทคโนโลยีที่เห็นได้อย่างชัดเจนคือ Mobile banking ซึ่งปัจจุบันลูกค้าที่เข้าไปใช้บริการในสาขาของธนาคารน้อยลง ทำให้ธนาคารยุบสาขาที่ทำการลง ทำให้ลดภาระค่าใช้จ่ายได้อย่างมาก

Key messages to take home

· การปรับเปลี่ยนวิถีคิด (Mindset) ให้ตรงเป้าหมายองค์กรสำคัญที่สุด โดย ผู้นำ (Leader) คือกุญแจไขประตูสู่การเปลี่ยนแปลงทุกอย่าง
· “คน” คือ ศูนย์กลางของ “ปัญหา” และ “ผู้คิดค้น” นวัตกรรม เริ่มจากความรู้ + ความไม่อยากรู้ โดยหาความรู้จาก “มวลชน” เพราะความรู้อยู่ที่มวลชน
· นวัตกรรม (Innovation) – เป็นประโยชน์ต่อมนุษย์ (Human Value) x ใช้ประโยชน์จากเทคโนโลยี (Technology) x ผันมาเป็นธุรกิจ (Business)  
โมเดลการพัฒนาผู้บริหารใหม่ (New Executive Development Model (New EDM) เป็น
แนวคิดหนึ่งในการพัฒนาศักยภาพของผู้บริหารใหม่ ด้วยการพัฒนาอย่างสมดุลทั้งการทำงานระดับบุคคลและระดับสังคม ทำให้เกิดคุณภาพด้านในจิตใจ ด้านทักษะความสามารถและด้านสังคม สามารถแสดงท่าทีจุดยืน และตอบสนองได้ตามบทบาทอย่างเหมาะสม เหมาะสำหรับผู้ที่สนใจพัฒนาตนเองให้สามารถบริหารจัดการตนเอง และก้าวสู่การเป็นผู้บริหารใหม่ที่สามารถบริหารจัดการงานต่างๆ ให้กับองค์กรได้
แนวทางการจัดบริการสาธารณะไม่น้อยกว่าร้อยละ 70 ภายปี 2565

วิสัยทัศน์กรมส่งเสริมการปกครองท้องถิ่น “องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง เพื่อประชาชนมีคุณภาพชีวิตที่ดี ภายในปี 2565” ประกอบด้วย 5 พันธกิจ ได้แก่
1. ส่งเสริม สนับสนุนองค์กรปกครองส่วนท้องถิ่น ให้มีความเข้าใจในการจัดบริการสาธารณะ
ตามมาตรฐานการดำเนินงาน
2. พัฒนา ปรับปรุงองค์กรปกครองส่วนท้องถิ่นให้มีความสามารถในการจัดบริการสาธารณะได้อย่างทั่วถึง
3. ส่งเสริม สนับสนุนการดำเนินงานขององค์กรปกครองส่วนท้องถิ่นให้เป็นไปตามมาตรฐานบริการสาธารณะ
4. ส่งเสริมการติดตามประเมินผลการดำเนินงานขอองค์กรปกครองส่วนท้องถิ่นให้เป็นไปตามมาตรฐานบริการสาธารณะ
5  .บริหารและพัฒนากรมส่งเสริมการปกครองท้องถิ่นให้สามารถปฏิบัติงานตามอำนาจหน้าที่ กฎหมายและนโยบายที่กำหนด
ประเด็นยุทธศาสตร์ 5 ประเด็น
1. การพัฒนาผู้บริหาร สมาชิกสภา และบุคลากรท้องถิ่นในการปฏิบัติงานตามมาตรฐานบริการสาธารณะ
2. การพัฒนาระบบการเงิน การคลัง และปรับปรุงระเบียบกฎหมายรองรับการปฏิบัติงานขององค์กรปกครองส่วนท้องถิ่น
3. การส่งเสริม สนับสนุนและพัฒนาการดำเนินการจัดบริการสาธารณะขององค์กรปกครองส่วนท้องถิ่นให้มีมาตรฐาน
4. การพัฒนาวางระบบและดำเนินการติดตามประเมินผลการปฏิบัติงานของ อปท.
5. การส่งเสริมการปฏิบัติงานของกรมส่งเสริมการปกครองท้องถิ่นตามอำนาจหน้าที่ ภารกิจ และนโยบายที่ได้รับมอบหมาย
มาตรฐานการบริหารและการบริการสาธาณะของ อปท. 48 มาตรฐาน จำแนกตามกลุ่มดังนี้
1. ด้านคุณภาพชีวิต 13 มาตรฐาน
2. ด้านการจัดระเบียบชุมชนและสังคมและการรักษาความสงบเรียบร้อย 11  มาตรฐาน
3. ด้านโครงสร้างพื้นฐาน  13  มาตรฐาน
4. ด้านการลงทุน ทรัพยากรธรรมชาติและสิ่งแวดล้อม  11  มาตรฐาน


ภารกิจขององค์กรปกครองส่วนท้องถิ่นในการขับเคลื่อนวิสัยทัศน์กรมส่งเสริมการปกครอง
ท้องถิ่นสู่การปฏิบัติ ทั้ง 6 ยุทธศาสตร์ 
1. ยุทธศาสต์ที่ 1 ด้านความมั่นคง  ภารกิจของ อปท. เช่น ธนาคารน้ำใต้ดิน  โรงเรียน
พอเพียงท้องถิ่น  ศูนย์ส่งเสริมพัฒนาประชาธิปไตย  โครงการป้องกันและแก้ไขปัญหายาเสพติด (กิจกรรมการก่อสร้างลานกีฬา/สนามกีฬา)
2. ยุทธศาสตร์ที่ 2 ด้านการสร้างความสามารถในการแข่งขัน  ภารกิจของอปท. เช่น 
แพลตฟอร์มบีเอ็นบี การให้บริการที่พักตามมาตรฐานสากล  ชุมชนท่องเที่ยวเชิงวัฒนธรรม ตลาดประชารัฐสุขใจ
3. ยุทธศาสตร์ที่ 3 ด้านการพัฒนาและส่งเสริมสร้างศักยภาพทรัพยากรมนุษย์ ภารกิจของ
อปท. เช่น โครงการวัด ประชา รัฐ สร้างสุข พัฒนาวัดตามแนวทาง 5ส ที่ทุกภาคส่วนมีส่วนร่วม  โรงเรียนต้นแบบเสริมสร้างคุณธรรมและจริยธรรมในสถานศึกษาสังกัด อปท. โครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น
4. ยุทธศาสตร์ที่ 4  ด้านการสร้างโอกาสและความเสมอภาคทางสังคม ภารกิจของ อปท. 
เช่น การจัดสวัสดิการการดูและผู้สูงอายุและคนพิการ  ศูนย์พัฒนาคุณภาพชีวิตผู้สูงอายุ
5. ยุทธศาสตร์ที่ 5 ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม ภารกิจ
ของ อปท. เช่น โครงการอนุรักษ์พันธุกรรมพืชอันเนื่องมาจากพระราชดำริ  ธนาคารน้ำใต้ดิน   อาสาสมัครท้องถิ่นรักษ์โลก (อถล.)  จังหวัดสะอาด/แผนปฏิบัติการ 60 วัน “แยกก่อนทิ้ง”
6. ยุทธศาสตร์ที่ 6 ด้านการปรับสมดุลและพัฒนาระบบการบริหารจัดการภาครัฐ  ภารกิจ
ของ อปท. เช่น การประเมินประสิทธิภาพของ อปท. (LPA)  การไม่เรียกสำเนาเอกสารที่ทางราชการออกให้จากประชาชน


นโยบายกรมส่งเสริมการปกครองท้องถิ่น
1. อาสาสมัครท้องถิ่นรักษ์โลก (อถล.)
2. การบริหารจัดการขยะมูลฝอย และสิ่งแวดล้อม
-  การจัดการขยะอินทรีย์หรือขยะเปียก
-  งดให้ถุงพลาสติกหูหิ้ว
-  จังหวัดสะอาด


3.  โครงการมือถือเก่าไป ชีวิตใหม่มา เพื่อมอบหนังสือให้ศูนย์พัฒนาเด็กเล็ก


4.  ตลาดประชารัฐ ท้องถิ่นสุขใจ


5.  การพัฒนาตลาดท้องถิ่นออนไลน์


6.  การพัฒนาศูนย์เด็กเล็ก มาตรการในการจัดการอาหารกลางวันในโรงเรียนให้ได้คุณภาพ
7. โครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น
8. เด็กทั่วไทย ปลอดภัย ไม่จมน้ำ
9. การส่งเสริมการศึกษานอกระบบ
10. การดำเนินงานธนาคารน้ำใต้ดิน
11. โครงการพัฒนาคุณภาพชีวิตผู้สูงอายุที่มีภาวะพึ่งพิงตามแนวประชารัฐ
12. ศูนย์ช่วยเหลือประชาชน
13. สถ.ขับเคลื่อนนโยบายการกระจายรายได้สู่ชุมชนท้องถิ่นด้านการท่องเที่ยวผ่านแพลตฟอร์ม Airbnb

14. การสนับสนุนและส่งเสริมใช้ยางพารา
การท่องเที่ยวเชิงสร้างสรรค์ (Creative Tourism)  เป้าหมายของการท่องเที่ยว


ความหมาย การท่องเที่ยวที่สนับสนุนให้นักท่องเที่ยวได้แลกเปลี่ยนเรียนรู้เพื่อทำความเข้าใจในคุณค่าทางสังคม วัฒนธรรม และสภาพแวดล้อมของพื้นที่ท่องเที่ยวอย่างลึกซึ้งโดยผ่านประสบการณ์ตรงร่วมกับเจ้าของพื้นที่ หรือเจ้าของวัฒนธรรม


นักท่องเที่ยวเชิงสร้างสรรค์  : นักท่องเที่ยวเชิงสร้างสรรค์คือนักท่องเที่ยวที่พร้อมจะเรียนรู้ ดูของจริงและลงมือทำ


องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์กรมหาชน) หรือ อพท. (Creative Tourism Thailand) เป็นองค์กรที่ริเริ่มส่งเสริมเกี่ยวกับการท่องเที่ยวเชิงสร้างสรรค์ คณะสังคมวิทยาและมานุษยวิทยา มหาวิทยาลัยธรรมศาสตร์โดยมีเป้าหมายเพื่อค้นหารูปแบบการท่องเที่ยวใหม่ สร้างองค์ความรู้และเครือข่ายของการท่องเที่ยวเชิงสร้างสรรค์ โดยใช้การท่องเที่ยวเป็นเครื่องมือให้ชุมชน ใช้สิทธิ์ในการเป็นเจ้าของพื้นที่ เจ้าของวัฒนธรรม ในการกำหนดทิศทางและสร้างกิจกรรมการท่องเที่ยวด้วยตนเอง เพื่อการสร้างความสมดุลและยั่งยืนให้กับชุมชนในด้านสังคม วัฒนธรรม เศรษฐกิจและสิ่งแวดล้อม  

การท่องเที่ยวเชิงสร้างสรรค์ (Creative Tourism) 



1. เป็นรูปแบบการท่องเที่ยวที่เปิดโอกาสให้นักท่องเที่ยว หรือผู้มาเยือนได้พัฒนาหรือได้ใช้ศักยภาพหรือความสามารถด้านแนวคิดสร้างสรรค์ของนักท่องเที่ยวเอง โดยการเข้าไปมีส่วนร่วมอย่างมุ่งมั่นตั้งใจในวิถีทางและประสบการณ์เรียนรู้ ซึ่งเป็นสิ่งที่ทำกันอยู่เป็นประจำของผู้คนในแหล่งท่องเที่ยวนั้นๆ โดยที่นักท่องเที่ยวอาสาเข้าไปทำหรือเข้าไปมีส่วนร่วม


2. เป็นการสร้างสรรค์กิจกรรมหรือผลิตภัณฑ์จากภูมิปัญญาดั้งเดิมของท้องถิ่นผสมผสานกับแนวคิดจินตนาการของนักท่องเที่ยวสร้างสรรค์กิจกรรมขึ้นมาใหม่


3. นักท่องเที่ยวมิใช่เป็นเพียงผู้สังเกตการณ์หรือไปปรากฏตัวในที่นั้นๆ แต่เป็นผู้มีปฏิสัมพันธ์หรือเป็นผู้มีส่วนร่วมในการดำเนินกิจกรรมร่วมกับคนในท้องถิ่น


4. การท่องเที่ยวเชิงสร้างสรรค์เป็นหน้าที่ของนักท่องเที่ยวที่จะต้องปรับตัวให้เข้ากับสภาพแวดล้อมรอบตัว และใช้ความรู้ให้เป็นประโยชน์เพื่อให้เกิดความชำนาญได้พัฒนาขึ้นกว่าเดิม
หลักเกณฑ์การท่องเที่ยวเชิงสร้างสรรค์ (Basic of CreativeTourism) 



1. เป็นความคิดสร้างสรรค์ที่ไม่ได้เลียนแบบใครและเป็นต้นแบบอย่างแท้จริง (Originality) และมีความเป็นของแท้ดั้งเดิม (Authenticity)



2. มีการจินตนาการ (Imagination) และมีความจรรโลงใจ (Inspiration) ที่แสดงออกเป็นความคิดอย่างสร้างสรรค์


3. มีองค์ความรู้ (Knowledge) แฝงด้วยศิลปะ (Arts) และกลิ่นอายของวัฒนธรรมท้องถิ่น


4. เกิดจากการฉลาดคิด (Ingenuity) กลายมาเป็นประดิษฐ์กรรม (Inventiveness)



5. เป็นทรัพย์สินทางปัญญา (Intellectual assets) 

กระบวนการของการท่องเที่ยวเชิงสร้างสรรค์ (Process of Creative Tourism)



1./นักท่องเที่ยวเข้าไปมีส่วนร่วม (Action participation) และเรียนรู้ประสบการณ์ (Learning Experience) ในวิถีชีวิตประจำวันของผู้คนในชุมชน และมีปฏิสัมพันธ์ระหว่างกัน (Interaction)



2.นักท่องเที่ยวมีโอกาสแลกเปลี่ยนความคิดสร้างสรรค์และประสบการณ์กับชุมชนในท้องถิ่น
ในขณะเดียวกันก็ได้รับ ความรู้ประสบการณ์ ช่วยเพิ่มความชำนาญให้แก่นักท่องเที่ยวด้วย
ประเภทการของการท่องเที่ยวเชิงสร้างสรรค์ (Creative Tourism)



1. ประเภทมรดกทางวัฒนธรรม (Cultural Heritage) เป็นกลุ่มการท่องเที่ยวเชิงสร้างสรรค์อันเกี่ยวเนื่องกับประวัติศาสตร์โบราณคดี วัฒนธรรมประเพณี ความเชื่อ สภาพสังคม


2. ประเภทศิลปะ (Arts) แบ่งเป็นการวาดภาพ รูปปั้น และวัตถุโบราณ และศิลปะการแสดง


3. ประเภทวิถีชีวิต (Lifestyles) เกี่ยวกับการดำรงชีวิตหรือวิถีการทำมาหากินของคนในชุมชน


4. ประเภทสื่อ (Media) เกี่ยวกับการสื่อสารกับกลุ่มคนกลุ่มใหญ่หรือสื่อสารกับ
นักท่องเที่ยวที่เป็นกลุ่มเป้าหมาย


5. ประเภทการตอบสนองความต้องการของลูกค้า (Functional creation)ด้านการออกแบบห้องพัก ระบบดิจิตอล การบริการ ด้านสถาปัตยกรรม โฆษณา นันทนาการ และแนวคิดเชิงสร้างสรรค์ อื่นๆ

การศึกษาดูงานภายในประเทศ
โดรนเพื่อการทำเกษตรกับอนาคตเกษตรกรไทย

โดรนคืออากาศยานไร้คนขับ ได้ถูกนำมาใช้ในการเกษตรและในเชิงพาณิชย์ เช่น ในการส่งสินค้า โดรนเพื่อการเกษตรหลายประเทศเริ่มใช้สำหรับพ่นยา หว่านเมล็ดพันธ์ หว่านปุ๋ย การตรวจสอบพื้นที่เพาะปลูกเพื่อวิเคราะห์หาความเจริญเติบโตของพืชในแต่ละจุด การถ่ายภาพทางอากาศโดยระบบ GPS ในการหาพิกัดต่างๆ ออกมาแล้วนำค่าต่างๆ มาวิเคราะห์เพื่อรายงานหรือรอรับคำสั่งจากผู้ใช้ต่อไป


ลักษณะของโดรน จะมี 4 ใบพัด หรือ 8 ใบพัด จะมีถังเพื่อบรรจุน้ำและสายยางต่อลงไปเพื่อพ่นละอองน้ำใส่ต้นพืช มีกล้องติดเพื่อถ่ายภาพทางอากาศ มีเซนเซอร์เพื่อวัดความชื้นของอากาศ มีระบบเลือกความสูง ระบบเลี้ยวซ้าย – ขวา หน้า-หลัง มีระบบกันหลงทางที่สามารถโปรแกรมให้บินกลับตำแหน่งเดิมได้ มีการควบคุมด้วยมือหรือโปรแกรมทำงานอัตโนมัติ
การทำงานของโดรนแต่ละตัวสามารถทำงานได้ถึง 10-20 ไร่ต่อชั่วโมง และอาจได้ถึง 120 ไร่ต่อวัน


โดรนได้ถูกพัฒนาขึ้นตามความต้องการและเหมาะสมกับพื้นที่แต่ละแห่ง “โดรนเพื่อการเกษตร” ช่วยเพิ่มประสิทธิภาพการผลิตได้  ลดต้นทุน และเป็นเทคโนโลยีที่ได้รับความสนใจจากประเทศเกษตรกรรมต่างๆ ทั่วโลก สำหรับเกษตรกรที่ยังต้องการพัฒนาด้านผลผลิตที่มีคุณภาพและปริมาณที่เพียงพอและสามารถต่อสู้กับคู่แข่งได้ การรวมกลุ่ม การสนับสนุนจากท้องถิ่นและรัฐบาล ต้องจำเป็นในการพัฒนาด้านการเกษตรของไทย สู่การเป็น “สมาชิกฟาร์มเมอร์” ให้ได้ในเวลาอันใกล้      


ดังนั้นนวัตกรรมโดรนเพื่อการเกษตรจึงน่าจะเป็นทางเลือกใหม่สำหรับเกษตรปลอดภัยและเกษตรอินทรีย์ ทำให้เพิ่มผลผลิตและลดต้นทุน ลดการใช้สารเคมี ช่วยให้เกษตรกรสามารถทำการเกษตรในยุค 4.0 ได้อย่างปลอดภัยทั้งกับตัวเองและผู้บริโภคด้วย
ศูนย์พัฒนาคุณภาพชีวิตผู้สูงอายุ จังหวัดปทุมธานี
กลุ่มผู้สูงอายุในประเทศไทย

การขับเคลื่อนงานผู้สูงอายุไทย ในระดับพื้นที่ 5 มิติ 
 1. สุขภาพ
2. เศรษฐกิจ
3. สังคม 4. สภาพแวดล้อมและบริการสาธารณะ 
5. เทคโนโลยี
จำนวนผู้สูงอายุ เพิ่มสูงขึ้น  ความต้องการพึ่งพา เพิ่มสูงตามการดูแลผู้สูงอายุระยะยาว  
ผลกระทบต่อผู้ดูแล .ลูกหลานพึง เตรียมพร้อม รับมือการรับมือกับสภาวะต่างๆ ที่เกิดขึ้นจากการดูแลผู้สูงอายุ
· ด้านร่างกาย  อาการเหนื่อย เมื่อยล้า อาการปวดกระดูก กล้ามเนื้อ อาการอ่อนเพลีย 
นอนไม่หลับ ปัญหาสุขภาพ โรคภัยต่างๆ
· ด้านอารมณ์ วิตก เครียด หงุดหงิดง่าย ท้อแท้ เบื่อหน่าย น้อยใจ เกรงใจ ทะเลาะ
· ด้านเศรษฐกิจ ค่าใช้จ่ายเพิ่ม เช่น ค่ารักษาพยาบาล ค่าแพมเพิร์ส ค่าจ้างผู้ดูแล ฯลฯ ต้อง
หยุดทำงาน หรือออกจากงาน  มีหนี้สิน เงินไม่พอใช้
· ด้านสังคม มีโอกาสพบปะเพื่อนน้อยลง  การเข้าร่วมกิจกรรมทางสังคมลดลง มีปัญหา
ขัดแย้งกับพี่น้อง ไม่มีเวลาให้ครอบครัว ทะเลาะกับแฟน เลิกกับแฟน เดินทางไปไหนไกลไม่ได้
ชุมชน / สังคมของคุณ ช่วยได้ โดยการร่วมด้วยช่วยกัน  
1. ร่วมสนับสนุนการพัฒนา รพ.ส่งเสริมสุขภาพตำบลให้เป็นแหล่งสนับสนุนการดูแลผู้สูงอายุ
ระยะยาวในชุมชน เช่น การปรับปรุงสิ่งแวดล้อม ฯลฯ
2. สนับสนุนให้เกิดการกำหนดมาตรฐานการดูแลผู้สูงอายุระยะยาว และควบคุมคุณภาพการ
ดูแลทั่วประเทศ  เช่น ประเมิน คัดกรองเพื่อจัดชุดสิทธิประโยชน์ต่างๆ ฯลฯ
3. สนับสนุนให้เกิดระบบการพัฒนาศักยภาพผู้ดูแลผู้สูงอายุในระบบบริการสุขภาพและใน
ชุมชน  
4. ควรมีการออกแบบระบบการดูแลผู้สูงอายุที่มีทางเลือกสำหรับผู้ดูแลและครอบครัวใน
ชุมชน  เช่น ศูนย์ดูแลผู้สูงอายุกลางวัน  
5. ส่งเสริมให้เกิดการจัดตั้งกองทุนการดูแลผู้สูงอายุในชุมชน  โดยการระดมทรัพยากรในชุมชน  
6. สนับสนุนองค์กรปกครองส่วนท้องถิ่นให้มีบทบาทในการดูแลผู้สูงอายุระยะยาว
นโยบายรัฐบาลด้านผู้สูงอายุ


แผนยุทธศาสตร์ชี้นำทิศทางการดำเนินงานเตรียมความพร้อมประชากรสู่การเป็นผู้สูงอายุอย่างมีคุณภาพส่งเสริม พัฒนาผู้สูงอายุการบริหารจัดการงานผู้สูงอายุ การพัฒนาบุคลากรและองค์ความรู้ด้านผู้สูงอายุ
สิทธิตาม พ.ร.บ. ผู้สูงอายุ (ม.11)
มาตรการรองรับสังคมผู้สูงอายุ

ศึกษาดูงานและแลกเปลี่ยนความคิดเห็น ณ ประเทศญี่ปุ่น
เมืองนางาซากิ  
             [image: image12.jpg]



 

เมืองนางาซากิ (ญี่ปุ่น: 長崎市โรมาจิ: Nagasaki-shi) เป็นเมืองเอกและเมืองที่ใหญ่ที่สุด
ในจังหวัดนางาซากิ บนเกาะคีวชู ประเทศญี่ปุ่น นางาซากิถูกก่อตั้งขึ้นโดยชาวโปรตุเกสในปลายศตวรรษ
ที่๑๖ ซึ่งขณะนั้นเป็นเพียงหมู่บ้านเล็ก ๆ เพื่อการประมง ซึ่งทำให้นางาซากิกลายเป็นศูนย์กลางอิทธิพลของชาวโปรตุเกสและชาวยุโรป ตั้งแต่ศตวรรษที่ ๑๖ ถึง ๑๙ มีโบสถ์และศาสนสถานของศาสนาคริสต์มากมายในนางาซากิ ซึ่งศาสนสถานเหล่านี้ได้ขึ้นทะเบียนให้เป็นมรดกโลก นอกเหนือไปจากนี้ ท่าเรือ
ในนางาซากิยังเคยเป็นที่ตั้งของฐานทัพเรือของกองทัพเรือจักรวรรดิญี่ปุ่น ระหว่างสงครามจีน-ญี่ปุ่น
ครั้งที่หนึ่ง และสงครามรัสเซีย-ญี่ปุ่น ชื่อของเมืองว่า "นางาซากิ" (長崎) มีความหมายว่า "แหลมที่
ทอดยาว"ระหว่างสงครามโลกครั้งที่สอง ๙สิงหาคม ค.ศ. ๑๙๔๕นางาซากิเป็นเมืองที่สองที่ถูกทิ้งระเบิดนิวเคลียร์ และเป็นเมืองสุดท้ายของโลกที่ถูกโจมตีด้วยอาวุธนิวเคลียร์จนถึงปัจจุบัน
โครงสร้างพื้นฐาน
จังหวัดนางาซากิเป็นจังหวัดที่มีระบบโครงสร้างพื้นฐานที่ดีเยี่ยมในการให้บริการการอำนวย
ความสะดวกในการขนส่งสินค้าและการคมนาคม ตัวอย่างโครงสร้างพื้นฐานในด้านต่าง ๆ อาทิ

ภาคพื้นดิน  

นางาซากิมีระบบทางด่วนมอเตอร์เวย์ที่ให้บริการในเขตฟูกูโอกะและเป็นพื้นฐานที่สำคัญของ
คิวชูด้วยการขนส่งที่มีประสิทธิภาพช่วยให้มีการเจริญและพัฒนาขึ้นอย่างมาก เครือข่ายทางด่วนในจังหวัด
นางาซากิยังได้รับการปรับปรุงให้มีจุดแวะพักตามแหล่งท่องเที่ยวที่มีความสวยงามในจังหวัดนางาซากิและซะเซะโบะสนามบินนางาซากิและท่าเรือต่างๆ
ทางอากาศ
 
สนามบินนางาซากิซึ่งเป็นสนามบินนอกชายฝั่งแห่งแรกของโลกตั้งอยู่ในย่านใจกลางของจังหวัดนางาซากิ สถานที่แห่งนี้มีบริการเที่ยวบินที่กว้างขวางครอบคลุมทั้ง 9 เส้นทางภายในประเทศ (โตเกียว โอซาก้า นาโกย่าฯลฯ) และ2 เส้นทางระหว่างประเทศ (เซี่ยงไฮ้และโซล)
ทางทะเล
ท่าเรือชั้นนำของจังหวัดคือท่าเรือนางาซากิท่าเรือซะเซะโบะและท่าเรือ izuhara โดยท่าเรือ
นางาซากิมีบริการตู้คอนเทนเนอร์ระหว่างประเทศระหว่างนางาซากิและปูซาน นอกจากนี้ยังมีบริการ
รับ-ส่งผู้โดยสารทั่วไปที่เชื่อมต่อกับสึชิมะ (ท่าเรือ hitakatsu) และปูซาน
ทางรถไฟ
การขนส่งและการเดินทางจากนางาซากิไปยังเมืองหลักในจังหวัดอื่น ๆ จะมีการใช้รถไฟญี่ปุ่น 
(JR) นอกจากนี้ยังจะมีการเปิดตัวการก่อสร้างรถไฟชินคันเซ็นนางาซากิซึ่งจะช่วยเพิ่มการเข้าถึงจุดหมายปลายทางทั้งภายในจังหวัดและจังหวัดใกล้เคียงในอนาคตอันใกล้
เศรษฐกิจ
 
ความเข้มแข็งของอุตสาหกรรมและเศรษฐกิจของภูมิภาคนางาซากิได้มีการพัฒนารากฐาน
ที่มั่นคงสำหรับการพัฒนาอุตสาหกรรมการผลิตรวมถึงกลุ่มบริษัท Mitsubishi Heavy Industries
การต่อเรือชั้นนำระดับโลก, โซนี่เซมิคอนดักเตอร์จำกัดผู้ผลิตเซนเซอร์ภาพที่ทันสมัย และบริษัทที่ผลิตกล้องดิจิตัลที่มีกล้องดิจิตัลระดับโลกอย่าง Canon นอกจากการผลิตแล้วยังมีบริษัทที่เกี่ยวข้องกับการผลิตอาหารจำนวนมากและยังมีการพัฒนาธุรกิจในจังหวัดโดยใช้ประโยชน์จากทรัพยากรทางการเกษตรและทางทะเลที่อุดมสมบูรณ์ของจังหวัดท่าเรือที่สำคัญของนางาซากิ Nagasaki Port,Sasebo Port และ Izuhara Port ที่สามารถสร้างมูลค่า ๔๘๐.๔ พันล้านเยนต่อปี (ระหว่างปี ๒๐๑๖ มีการส่งออก: ๓๓๘.๑ พันล้านเยน นำเข้า: ๑๔๒.๓ พันล้านเยน) ท่าเรือนางาซากิมีบริการขนส่งสินค้าสามครั้งต่อสัปดาห์ระหว่างนางาซากิและปูซานซึ่งตั้งอยู่ในใจกลางของจังหวัด ส่วนการขนส่งผ่านสนามบินนางาซากิมีการขนส่งทุกวันประมาณ 90 เที่ยวบินภายในประเทศ
มีเที่ยวบินต่างประเทศเป็นประจำทุกสัปดาห์ (มีสองเที่ยวบินสู่เซี่ยงไฮ้และเที่ยวบินไปยังโซล)
ข้อมูลด้านอุตสาหกรรมของนางาซากิ

· มีท่าเรือประมงจำนวนมากที่สุดในญี่ปุ่น จำนวน ๒๘๖ พอร์ต
· มีการปลูกมันฝรั่งในฤดูใบไม้ร่วงของญี่ปุ่น จำนวน ๑๙,๗๐๐ ตัน คิดเป็น ๔๓.๑%

· มีการเพาะปลูก Loquat (ผลบิวะ)พืชในญี่ปุ่น จำนวน ๒,๑๓๐ ตัน คิดเป็น ๓๔.๙%

· มีการจับปลากระพง (Japan’s tai) จำนวน ๓,๖๑๖ ตัน คิดเป็น ๑๔.๕%

· มีการจับปลาทูแขก (Japan’s gonaji) จำนวน ๕๘,๙๑๘ ตัน คิดเป็น ๒๔.๔%

· การผลิตไข่มุกของญี่ปุ่น มีมูลค่า ๘.๐๙๓ พันล้านเยน คิดเป็น ๓๖.๒
สถานที่ท่องเที่ยว
 
นางาซากิเป็นจังหวัดที่อยู่ในภูมิภาคคิวชูทางตอนใต้ของญี่ปุ่น ในอดีตเป็นเมืองท่าที่สำคัญทำให้กลายเป็นแหล่งที่รวมเอาวัฒนธรรมต่างชาติจากทั้งจีนและยุโรปมาผสมผสานไว้อย่างลงตัว แต่ในขณะเดียวกันก็เป็นที่ตั้งของสถานที่ท่องเที่ยวทางธรรมชาติทั้งภูเขาและทะเล และเป็นเมืองประวัติศาสตร์หลังจากระเบิดปรมาณูถูกทิ้งลงมาในสงครามโลกครั้งที่สอง ทำให้นางาซากิเต็มไปด้วยสถานที่ท่องเที่ยวที่น่าสนใจ เช่น 
                 [image: image13.jpg]



พิพิธภัณฑ์ปรมาณูนางาซากิ
 
พิพิธภัณฑ์เกี่ยวกับระเบิดปรมาณูที่ถูกทิ้งลงใจกลางเมืองนางาซากิในสงครามโลกครั้งที่สอง เรื่องราวต่าง ๆ ที่ถูกบอกเล่าและจัดแสดงอยู่ที่นี่อาจทำให้เราคิดไม่ถึงว่าประเทศที่ทุกวันนี้ดูสงบสุขจะเคยพบกับความเจ็บปวดทุกข์ทรมาน


สวนสันติภาพนางาซากิ
 
สวนที่สร้างขึ้นหลังสงครามโลกครั้งที่สองเพื่อเป็นอนุสรณ์ให้ทุกคนรำลึกถึงความโหดร้ายของสงคราม สวนแห่งนี้นอกจากจะเป็นสถานที่ที่ผู้คนมาแสดงความรำลึกและสวดมนต์ขอพรแล้ว ยังเป็นที่เดินเล่นพักผ่อนเหมือนกับสวนสาธารณะทั่วไปอีกด้วย รูปปั้นใหญ่ในสวนที่ทำท่าแปลก ๆ นี้ก็มีความหมายซ่อนอยู่ มือขวาที่ชี้ขึ้นฟ้าหมายถึงระเบิดปรมาณู ส่วนมือซ้ายสื่อถึงสันติภาพ

ศิลปวัฒนธรรม
 
นางาซากิเป็นเมืองท่าเรือที่สวยงามที่มีประวัติศาสตร์ที่เป็นเอกลักษณ์ ในช่วงการสำรวจโดยเรือโปรตุเกสถึงนางาซากิในปี ค.ศ.๑๕๗๑ เป็นจุดเริ่มต้นของการพัฒนาของนางาซากิให้เป็นท่าการซื้อขายและนางาซากิก็มีความจริญรุ่งเรืองเป็นท่าเรือที่เปิดให้มีการค้ากับต่างประเทศตั้งแต่นั้นมา ถึงแม้ว่าญี่ปุ่นจะปิดประตูสู่ประเทศอื่นๆในสมัยเอโดะ นางาซากิก็ยังคงเป็นท่าเรือเดียวที่เปิดการค้าระหว่างประเทศจึงเป็นเมืองที่มีบทบาทสำคัญในการสานความสัมพันธ์กับประเทศอื่นๆ และมีการนำประเพณีตะวันตกเข้ามารวมถึงจีนและเนเธอร์แลนด์ หลังจากที่ญี่ปุ่นเปิดประเทศในปี ค.ศ.๑๘๕๘ มีคนจากหลากหลายประเทศที่ตัดสินใจมาอาศัยอยู่ที่ท่าเรือนางาซากิ จึงเกิดการหลั่งไหลของความรู้ทางตะวันตก เทคนิคทางอุตสาหกรรมและวัฒนธรรมต่าง ๆ ที่ถูกนำมาใช้ในเมือง ทำให้จังหวัดนางาซากิถือเป็นจังหวัดที่สำคัญในการปรับปรุงพัฒนาของประเทศอีกด้วย
 
จากสถาปัตยกรรมทางประวัติศาสตร์และประวัติศาสตร์ที่ยังคงอยู่ในรูปแบบความบันเทิงพื้นบ้านและศิลปะงานฝีมือรวมทั้งวัฒนธรรมสิ่งประดิษฐ์ที่ได้รับการคุ้มครองภายใต้การบริหารงานของผู้รับผิดชอบในการดูแลทรัพย์สินที่มีค่าท้องถิ่น มีการบำรุงรักษาและถ่ายทอดความรู้วัฒนธรรมจากรุ่น
สู่รุ่น

ศิลปะการแสดงงานเทศกาลและไลฟ์สไตล์แบบดั้งเดิมของนางาซากิ
ด้านสังคม นางาซากิในยุคกลางและยุคใหม่
  
นางาซากิ เดิมเป็นหมู่บ้านชาวประมงขนาดเล็ก และมีความสำคัญทางประวัติศาสตร์เพียงเล็กน้อย จนกระทั่งได้เริ่มติดต่อกับนักสำรวจชาวโปรตุเกสในปี ค.ศ. ๑๕๔๓ ซึ่งผู้นำของคณะสำรวจ
คณะแรกนั้น คือ เฟอร์เนา เมนเดส ปินโต ที่เดินทางมาด้วยเรือโดยเทียบท่าใกล้ ๆ กับเกาะทาเนงาชิมะ
เกาะในหมู่เกาะโอซูมิโปรตุเกสได้ออกสำรวจโลกและค้าขายกับชาติต่าง ๆ มากมาย หนึ่งในนั้นคือ จีน
ซึ่งก่อนหน้าที่โปรตุเกสจะเข้ามา ญี่ปุ่นได้หยุดการค้าขายกับจีนอันเนื่องมาจากการปล้นชิงทรัพย์
ที่เกิดขึ้นบ่อยครั้งของโจรสลัด วอโก้ว ในทะเลจีนใต้ การเข้ามาของโปรตุเกสทำให้โปรตุเกสสามารถเป็นตัวกลางด้านการค้าขายให้กับทั้งสองชาติได้ซึ่งจะเป็นประโยชน์แก่ทุกฝ่าย ด้วยระยะเวลาที่ไม่นานนัก โปรตุเกสก็ได้รับความไว้วางใจจากเหล่าชาติตะวันออก อย่างไรก็ตาม การขาดแคลนท่าเรือที่มีประสิทธิภาพในคิวชู ได้เป็นปัญหาที่สำคัญสำหรับโปรตุเกสตลอดจนบรรดาเจ้าเมืองในคิวชูที่คาดหวังผลประโยชน์จากปริมาณการค้าขายที่มากขึ้นขณะเดียวกันเหล่ามิชชันนารีคณะเยสุอิตจากราชอาณาจักรนาวาร์ นำโดยบาทหลวงฟรันซิสโก คาเบียร์ ก็ได้เดินทางมาถึงคาโงชิมะ หมู่บ้านทางตอนใต้ของคีวชู ในปี ค.ศ.๑๕๔๙และเริ่มการเผยแผ่คำสอนของพระคริสตเจ้าไปทั่วเกาะญี่ปุ่น ผู้ติดตามของบาทหลวงคาเบียร์ยังเป็นผู้อยู่เบื้องหลังการที่ไดเมียวจำนวนมากเปลี่ยนไปนับถือคริสต์ หนึ่งในนั้นคือไดเมียวโอมูระซูมิตากะซึ่งได้รับผลประโยชน์มหาศาลจากส่วนแบ่งทางการค้า
จากการที่เขานับถือศาสนาคริสต์อย่างลับ ๆ โดยในปี ค.ศ.๑๕๖๙โอมูระได้รับอนุญาตจากเบื้องบนให้จัดตั้งท่าเรือสำหรับเรือโปรตุเกสในนางาซากิ ซึ่งแล้วเสร็จในปี ค.ศ.๑๕๗๑โดยท่าเรืออยู่ภายใต้การกำกับของคณะเยสุอิต กัสปาร์ วีเลลาร์ และเรือตรีทริสเตา วาซ เดอ เวกา ผู้ว่าการแห่งมาเก๊า โดยการช่วยเหลือส่วนตัวจากโอมูระ

ข้อมูลทั่วไป

	ประชากร
	๑.๔๓ ล้านคน

	แรงงาน
	๐.๗ ล้านคน

	พื้นที่ 

	๔,๑๓๐.๘๘ (ตารางกิโลเมตร)

	GDP
	๔,๓๘๒,๒๑๔ ล้านเยน

	อุตสาหกรรมหลัก
	อุตสาหกรรมการต่อเรือ, เครื่องจักรทั่วไป, ชิ้นส่วนอิเล็กทรอนิกส์, 
การประมง, การท่องเที่ยว, เซรามิค

	ค่าจ้าง

	ค่าจ้างเริ่มต้นสำหรับผู้สำเร็จการศึกษามหาวิทยาลัย เฉลี่ย ๑๘๘,๔๐๐ เยน

	จำนวนสถานประกอบการ
	๖๗,๐๗๔ ที่

	จำนวนพนักงาน
	๖๑๙,๓๑๓ คน

	สำนักงานในต่างประเทศ

	เซี่ยงไฮ้, จีน/โซล, เกาหลี


เมืองฟูกูโอกะ

นครฟูกูโอกะ (ญี่ปุ่น: 福岡市โรมาจิ: Fukuoka-shi ทับศัพท์: ฮึโกกะ-ชิ) เป็นเมืองเอกของจังหวัดฟูกูโอกะ ตั้งอยู่ริมชายฝั่งทางทิศตะวันตกเฉียงเหนือของเกาะคีวชู ประเทศญี่ปุ่น
 
ในปี 2013 ฟูกูโอกะได้รับการจัดอันดับว่าเป็นเมืองน่าอยู่อันดับ 12 ของโลก จากนิตยสาร Monocle จากการที่ในเขตตัวเมืองมีพื้นที่สีเขียวจำนวนมาก นอกจากนี้ฟูกูโอกะยังเป็นเมืองที่ได้รับความนิยมจากนักท่องเที่ยวที่สุดในเกาะคีวชู ซึ่งรองลงมาคือนครคิตะกีวชู และยังถือเป็นเมืองที่ใหญ่ที่สุดทางตะวันตกจากเขตมหานครเคฮันชิง จากการที่เป็นเมืองขนาดใหญ่และมีความสำคัญ ทำให้ฟูกูโอกะได้รับสถานะเป็นนครโดยรัฐบัญญัติ เมื่อ ๑ เมษายน ค.ศ.๑๙๗๒ ด้วยมีประชากรในเขตเมืองและปริมณฑลรวมกว่า ๒.๕ ล้านคน (สำมะโนปี ค.ศ.๒๐๐๕) ซึ่งทั้งฟูกูโอกะ–คิตะกีวชู ต่างเป็นพื้นที่อุตสาหกรรมหนักซึ่งเป็นรายได้หลักของเมือง
 
เมื่อกรกฎาคม ค.ศ.๒๐๑๑ ฟูกูโอกะมีฐานะเป็นเมืองใหญ่อันดับ ๖ ของญี่ปุ่น ซึ่งแซงหน้า
นครใหญ่อย่างเกียวโต นับเป็นครั้งแรกที่เมืองทางตะวันตกของภาคคันไซ สามารถมีประชากรมากกว่าเกียวโต นับตั้งแต่ก่อตั้งเมืองเกียวโตเมื่อปี ค.ศ.๗๙๔ นอกจากนี้ ในฟูกูโอกะยังปรากฏหลักฐานทางโบราณคดีที่บ่งชี้ว่าการสร้างชาติญี่ปุ่นเริ่มจากที่นี่
ข้อมูลทั่วไป
	เนื้อที่
	ประมาณ ๔,๙๘๖ตารางกิโลเมตร

	จำนวนประชากร
	ประมาณ ๕,๑๐๐,๐๐๐คน (ณ มีนาคม พ.ศ.๒๕๖๐)

	จำนวนมหาวิทยาลัย
	๓๔แห่ง

	ผลิตภัณฑ์มวลรวมของจังหวัด
	๑๘,๑๘๙,๙๐๐ล้านเยน (ประจำปี ๒๕๕๖)

	รายได้ของประชากรต่อคน
	๒,๘๓๐,๐๐๐เยน (ประจำปี ๒๕๕๖)

	จำนวนสถานพยาบาล
	๙แห่ง

	
	


โครงสร้างพื้นฐาน
 
คิวชู เป็นเกาะใหญ่ที่อยู่ในภาคตะวันตกเฉียงใต้ของญี่ปุ่น มีลักษณะความโดดเด่นของสภาพแวดล้อม บริเวณนี้เป็นจังหวัดฟูกูโอกะซึ่งเป็นที่รู้จักกันในฐานะที่เป็นจุดมุ่งหมายของการมาเกาะ
คิวชูตั้งแต่สมัยโบราณเป็นสถานที่ตั้งอยู่ตรงกลางระหว่างโตเกียวและเซี่ยงไฮ้  จังหวัดฟูกูโอกะมีสนามบินนานาชาติสองเส้นทางมีเครือข่ายการบินที่ขยายตัว โดยมีเที่ยวบินภายต่างประเทศ ๓๐๐เที่ยวบิน และเที่ยวบินระหว่างประเทศไปยังเมืองใหญ่ในเอเชียและเที่ยวบินในประเทศประมาณ๓๗๐เที่ยวบิน ทำให้ฟูกูโอกะเป็นสถานที่ที่เหมาะสำหรับการค้าธุรกิจทั้งตลาดญี่ปุ่นและเอเชีย
 

ภาคพื้นดิน
 
ฟูกูโอกะมีความพร้อมระบบทางด่วนมอเตอร์เวย์ที่ยอดเยี่ยมที่เชื่อมโยงไปถึงเมืองหลวงของโตเกียวคันไซและเกือบทุกภูมิภาคของญี่ปุ่น การก่อสร้างที่เจริญก้าวหน้าของทางด่วนใหม่ในพื้นที่คิตะ-
คิวชูผลักดันเพื่อสร้างฐานธุรกิจที่กว้างขวางยิ่งขึ้น
 

ทางอากาศ
 
สนามบินฟูกูโอกะ หนึ่งในสนามบินที่สะดวกที่สุดในโลก ใช้เวลาเพียง๑๐นาทีจากใจกลางเมืองฟูกูโอะ ก็จะสามารถเข้าถึงความสะดวกสบายของการบริการ สนามบินคิตะคิวชูเป็นสิ่งอำนวยความสะดวกที่สร้างขึ้นในมหาสมุทร เป็นศูนย์กลางของพื้นที่ที่โดดเด่นด้านงานอุตสาหกรรมรถยนต์ สนามบินใช้ประโยชน์จากลักษณะทางภูมิศาสตร์โดยการให้บริการเที่ยวบินขนส่งสินค้าและการบริการในด้านอื่นๆ
  

ทางทะเล
 
ท่าเรือฮากาตะและท่าเรือคิตะคิวชู ดำเนินงานประมาณ๓๕เส้นทางทั่วประเทศ คนในจังหวัดได้รับความสะดวกสบายในการขนส่งและเป็นแหล่งการกระจายสินค้าที่สำคัญระหว่างประเทศที่สำคัญ
 

ทางรถไฟ
เส้นทางรถไฟชินคันเซ็นเชื่อมโยงไปยังโตเกียวใช้เวลา ๕ ชั่วโมง และใช้เวลาถึงนาโกย่าในเวลา 
๓.๕ ชั่วโมงและถึงโอซาก้าในเวลาเพียง ๒.๕ ชั่วโมง รถไฟคิวชูชินคันเซ็นเปิดให้บริการในเดือนมีนาคม ค.ศ.๒๐๑๑ การเดินทางถึงฟูกูโอกะและคาโกชิม่าใช้เวลาเพียง๘๐นาทียิ่งทำให้การเข้าถึงคิวชูสะดวกมากยิ่งขึ้น
ด้านเศรษฐกิจ
 
ฟูกูโอกะ เป็นศูนย์กลางของการค้าในภูมิภาคคิวชูโดยมุ่งเน้นไปที่ด้านการบริการ และเป็นพื้นที่ที่สำคัญสำหรับการทำธุรกิจ startups ของประเทศญี่ปุ่น โดยภาครัฐมีส่วนช่วยในการสนับสนุนในด้านต่าง ๆ  อาทิ การให้วีซ่าแก่นักลงทุนในการเข้ามาประกอบธุรกิจการลดหย่อนภาษี หรือการให้คำแนะนำในการทำธุรกิจ เป็นต้น เมืองฟูกูโอกะเป็นเมืองที่มีโรงงานผลิตไฟฟ้าขนาดใหญ่ เช่น Iwataya และ Kyushu Electric Power รวมไปถึงโรงงานที่ผลิตสินค้าเพื่อการส่งออก เช่น สินค้าไอที และชิ้นส่วนอิเล็กทรอนิกส์ต่าง ๆ โดยโรงงานส่วนใหญ่จะอยู่ใกล้กับเมืองคิตะคิวชู ฟูกูโอกะถือเป็นเมืองที่ตั้งอยู่ ณ ศูนย์กลางของภูมิภาคเอเชียตะวันออก จึงเป็นเมืองที่มียุทธศาสตร์ที่สำคัญในการติต่อการค้าระหว่างประเทศกับประเทศอื่น ๆ ในภูมิภาค จึงเป็นเมืองที่มีความน่าสนใจสำหรับนักลงทุน
ศิลปวัฒนธรรม
 
ฟูกูโอกะเป็นเมืองที่มีตลาดปลาที่ใหญ่ที่สุดในประเทศญี่ปุ่น ดังนั้นวัฒนธรรมด้านอาหารจึงมีความน่าสนใจ โดยเฉพาะการรับประทานอาหารทะเลที่สดใหม่ที่จับมาได้จากทะเลเค็นไกนาดะนอกจากนี้ หนึ่งในอาหารขึ้นชื่อของเมืองฟูกูโอกะ คือ ราเมน เนื่องจากเมืองฟูกูโอกะเป็นแหล่งกำเนิดของเส้นอูด้งในประเทศญี่ปุ่น ดังนั้นจุดหมายปลายทองของนักท่องเที่ยวจากทั่วทุกมุมโลกจึงเป็นการได้สัมผัสกับรสชาติต้นตำรับของ   ราเมน

                                         ราเมน อาหารขึ้นขื่อของเมืองฟูกูโอกะ
 
นอกจากอาหารแล้ว อีกหนึ่งประเพณีที่เป็นที่รู้จักของเมืองฟูกูโอกะ คือ เทศกาลดงทาคุ ซึ่งจะจัดขึ้นทุกวันที่ ๓-๔ พฤษภาคมของทุกปี โดยจะมีผู้คนมาร่วมงานเทศกาลกว่า ๒ ล้านคน โดยเทศกาล
มีต้นกำเนิดมาจากเทศกาล “ฮากาตะมัทสึบายาชิ” ซึ่งเป็นเทศกาลเฉลิมฉลองปีใหม่ในสมัยมุโรมาจิ
(ซึ่งผ่านมากว่า ๘๓๐ ปีแล้ว) โดยจะมีจัดการแสดงของกลุ่มและกิจการต่าง ๆ รวมทั้งการเดินพาเหรด ซึ่งขบวนพาเหรดอันสง่างามนี้เป็นกิจกรรมหลักของเทศกาลและน่ารับชมเป็นอย่างมาก 

ขบวนพาเหรดในเทศกาลดงทาคุ
สิ่งแวดล้อม
 
ฟูกูโอกะได้ถูกจัดให้เป็นเมืองที่น่าอยู่เป็นอันดับที่ ๒ ของเอเชีย และอันดับ ๑๒ ของโลกเนื่องจากเป็นเมืองที่ล้อมรอบด้วยภูเขาและมีธรรมชาติที่งดงามรวมไปถึงทัศนียภาพของอ่าวฮากะตะ
แต่ในอดีตเมืองนี้เคยประสบปัญหาด้านมลพิษอย่างหนัก โดยมลพิษดังกล่าวเกิดจากโรงงานอุตสาหกรรมในประเทศจีนแนวทางการแก้ไขปัญหามลพิษทางอากาศ อาทิเช่น การจำกัดจำนวนประชากรโดยการกำหนดจำนวนการมีบุตรในแต่ละครอบครัว การปลูกต้นไม้เพื่อลดก๊าซคาร์บอนไดออกไซด์ในบรรยากาศ การลดใช้พลังงานจากฟอสซิล เช่น น้ำมัน ถ่านหิน เป็นต้น นอกจากนี้การสนับสนุนให้มีการใช้ยานพาหนะที่ใช้พลังงานทางเลือก เช่น รถยนต์พลังงานไฮโดรเจน ก็เป็นอีกแนวทางหนึ่งในการลดการใช้ทรัพยากรธรรมชาติและการก่อมลพิษในบรรยากาศ
 
จากการสร้างเมืองที่เป็นมิตรกับสิ่งแวดล้อม เมืองฟูกูโอกะจึงได้รับการรับรองโดยสหประชาชาติในการร่วมกันของคนในเมืองในการกำจัดของเสียและสร้างเมืองที่เป็นมิตรกับสิ่งแวดล้อม"แบบแผนฟูกูโอกะ" ได้กลายเป็นมาตรฐานสำหรับการกำจัดขยะในหลายภูมิภาคในญี่ปุ่น เช่น การสาเหตุของภาวะ
โลกร้อนโดยลดการผลิตก๊าซมีเทนด้วยเครื่องมือที่มีต้นทุนค่อนข้างต่ำและบำรุงรักษาง่าย นอกจากนี้ยังสร้างความตระหนักในการทิ้งขยะ เพิ่มการนำวัสดุกลับมาใช้ใหม่และการรีไซเคิลวัสดุที่เป็นขยะและใช้การเผาไหม้ขยะที่เตาเผาอย่างปลอดภัยและมีความเสถียรนอกจากนี้มีการสร้างเมืองที่ให้บริการแหล่งน้ำและการบำบัดน้ำเสียที่มีประสิทธิภาพโดยมีระบบการกระจายแหล่งน้ำที่มีประสิทธิภาพรวมถึงการอนุรักษ์แหล่งน้ำในจังหวัด
 
โรงบำบัดน้ำนี้สามารถบำบัดน้ำเสียได้ถึง ๑๒๒,๐๐๐ ลบ. ม. ด้วยการทำให้ตกตะกอนแล้ว
ทำการกรองอย่างรวดเร็วและมีเทคนิคการบำบัดน้ำขั้นสูงอื่นๆ (เช่นการบำบัดด้วยโอโซนและการบำบัดด้วยการดูดซับคาร์บอน)

โรงบำบัดน้ำเสีย (Tatara water treatment plant)

ด้านการกำจัดขยะ
 
มีการกำจัดของเสียที่มีการเผาทำลายอย่างปลอดภัย โดยมีอุปกรณ์ต่างๆที่ใช้ในการกำจัดวัสดุที่เป็นอันตรายจากขยะ และการสร้างกระแสไฟฟ้าด้วยกระบวนการเผาขยะ

การจัดการขยะและการรีไซเคิลในจังหวัดฟูกูโอกะ
 
การจัดการขยะและการรีไซเคิลในจังหวัดฟูกูโอกะดำเนินการด้วยบริษัท ฟูกูโอกะรีไซซิ่งเซอร์วิส จำกัด ในการให้บริการรวบรวมและกำจัดขยะในพื้นที่ต่าง ๆ ของจังหวัดฟูกูโอกะการจำแนกประเภทขยะในเมืองฟูกูโอกะนั้นต้องอาศัยคนในจังหวัดในการร่วมมือในการแยกขยะ และทิ้งขยะตามสถานที่ที่มีการจัดแหล่งทิ้งขยะตามวันและเวลาที่กำหนด
ด้านสังคม
 
ฟูกูโอกะเคยมีความเจริญรุ่งเรืองในจังหวัด Chikuzen โดยมีบทบาทสำคัญในประวัติศาสตร์
ยุคกลางของญี่ปุ่น โดยมีวัดที่มีชื่อเสียง คือ Tokugawa Ieyasuแต่หลายอำเภอถูกทำลายโดยถูกไฟไหม้ในระหว่างสงคราม Boshin ในปี ค.ศ.๑๘๖๘เมืองในปัจจุบันถูกบูรณะและสร้างขึ้นใหม่เมื่อวันที่ ๑ เมษายนค.ศ.๑๘๘๙ จากความร่วมมือของเมืองฮาตากะและฟูกุโอกะในอดีตฮากาตะเป็นเขตท่าเรือและมีร้านค้าที่มีความเกี่ยวข้องกับวัฒนธรรมของท้องถิ่นและยังคงเป็นพื้นที่การค้าหลักในปัจจุบัน
ในทางกลับกันพื้นที่ฟูกูโอกะเป็นบ้านของซามูไรมากมาย ในปัจจุบันเมืองฟูกูโอกะเชื่อว่าเมืองที่มีคุณค่านั้นจะต้องมีความสมดุลระหว่างองค์ประกอบต่างๆเช่น "พื้นที่ที่สะดวกสบาย" "พลังงานในเมือง" และ "ธรรมชาติที่อุดมสมบูรณ์" ปัจจุบันจังหวัดฟูกูโอกะได้รับการยกย่องว่าเป็นเมืองที่มีความสมดุลที่ดีระหว่างคนและสิ่งแวดล้อมเป็นที่รู้กันว่าการพัฒนาเมืองฟูกูโอกะโดยเฉพาะในตัวเมืองฟูกูโอกะยังคงเน้นการพัฒนาให้เป็นศูนย์กลางเมืองใหญ่ที่ใกล้เคียงกับทวีปเอเชียและเมืองอื่น ๆ ในประเทศญี่ปุ่น มีระบบรักษาความปลอดภัยจากภัยพิบัติรูปแบบต่าง ๆ ที่เกิดขึ้นได้บ่อยเช่น เหตุการณ์แผ่นดินไหวหรือคลื่นยักษ์พร้อมด้วยระบบการจัดการขยะที่มีประสิทธิภาพ
คิตะคิวชู : เมืองต้นแบบการจัดการขยะ :Eco - town

เมืองคิตะคิวชูเป็นเมืองที่อยู่ทางตอนเหนือของเกาะคิวชูมีพื้นที่ 488 ตารางกิโลเมตรมี
ประชากร 980,000 คน จัดตั้งขึ้นเมื่อ คศ. 1901 เป็นนิคมฯ ที่มีอัตราการเติบโตสูง เป็น 1 ใน 4 ของประเทศญี่ปุ่น อุตสาหกรรมหนักอาทิเช่นอุตสาหกรรมเหล็ก อุตสาหกรรมปิโตรเคมี โดยเฉพาะการผลิตเหล็กในช่วงยุคทันสมัย (Modernization) โดยเป็นที่ตั้งของโรงงานเหล็กที่รัฐบริหารจัดการชื่อ Yahata Iron Works (ปัจจุบันเปลี่ยนชื่อเป็น Nippon Steel Corporation) ซึ่งเป็นโรงงานผลิตเหล็กที่ใหญ่ที่สุดในแถบเอเชียโดยนำเข้าวัตถุดิบมาจากประเทศจีน ในช่วงทศวรรษ 1950s-1970s ถือเป็นช่วงที่เศรษฐกิจเติบโตสูง ต่อมาเริ่มมีคู่แข่งอย่างจีน-เกาหลี เพราะเริ่มมีเครื่องจักรอัตโนมัติ ญี่ปุ่นเร่งการผลิต ทำให้เมืองคิตะคิวชู มีสภาพแวดล้อมทางน้ำ-อากาศ เลวร้ายลง โรงงานปล่อยน้ำเสียลงทะเลที่อ่าว Dokai จนได้รับฉายาว่าเมืองท้องฟ้า 7 สี บนทะเลแห่งความตาย (The Seven-Colored Smoke and Sea of Death) ที่แม้แต่แบคทีเรียก็ไม่สามารถมีชีวิตอยู่ได้


การแก้ปัญหา


การเคลื่อนไหวจากกลุ่มแม่บ้านเนื่องมาจากปัญหาสิ่งแวดล้อมทำให้มีผลกระทบต่อคุณภาพชีวิตลดลง และยังทำให้คนในครอบครัวเกิดมีอาการเจ็บป่วยจากผลกระทบนี้ ต้นกำเนิดปัญหาสิ่งแวดล้อมของคิตะคิวชู มาจากปัจจัยหลัก ๓ ประการ คือ 


๑) การขายการผลิตเพื่อการพัฒนาเศรษฐกิจที่มากเกินไป 
๒) การขาดการควบคุมด้านมลภาวะที่เพียงพอ 
๓) การไม่มีระบบการป้องกันที่เพียงพอ
หน่วยงานรัฐบาล เทศบาลคิตะคิวชู โรงงานอุตสาหกรรมเอกชน ประชาชนจึงได้ร่วมกันเซ็น
สัญญา เพื่อควบคุมมลพิษในช่วงทศวรรษ 1974-1976


- ควบคุมมลพิษ


- บำบัด ฟื้นฟูสัตว์น้ำในพื้นที่
ในปี ๑๙๗๕ คิตะคิวชูประสบผลสำเร็จในการวางมาตรฐานด้านสิ่งแวดล้อมทั้งทางน้ำและทาง
อากาศเพื่อป้องกันอันตรายที่จะเกิดแก่สุขภาพของผู้คนที่อาศัยอยู่ในคิตะคิวชู การดำเนินการแก้ไขและป้องกันปัญหาดังกล่าวได้รับความร่วมมือจากทั้งภาครัฐและเอกชนโดยใช้เงินไปกว่า ๘๐๔.๓ พันล้านเยน (๒๒๓,๐๐๐ล้านบาท)
คิคะคิวชู : ปัจจุบันมีโรงงานที่ใช้เทคโนโลยีสะอาดตามหลักการ 3Rs (Reduce Reuse

Recycle) โรงงานดังกล่าว ได้แก่
- โรงงานแยกชิ้นส่วนเครื่องใช้ไฟฟ้า คัดแยกชิ้นส่วนโทรทัศน์ เครื่องซักผ้าเครื่องปรับอากาศ 
และตู้เย็น เพื่อให้ได้เศษแก้ว พลาสติก และโลหะ เพื่อการรีไซเคิล
- โรงงานรีไซเคิลหลอดไฟฟลูออเรสเซนต์โดยแยกชิ้นส่วนต่างๆ เพื่อการรีไซเคิลมาผลิตหลอด
ฟลูออเรสเซนต์ และเป็นวัตถุดิบในอุตสาหกรรมอื่น

- โรงงานแยกชิ้นส่วนหม้อน้ำรถยนต์ คัดแยก Ferrous metal และ nonferrous metal เพื่อ
ส่งไปหลอมและทำให้บริสุทธิ์
- โรงงานแยกชิ้นส่วนรถยนต์เพื่อการใช้ซ้ำ (reuse) และรีไซเคิล
- โรงงานเตาเผาขยะชุมชน Kogasaki Incineration Facility เผาขยะชุมชนเพื่อนําความร้อน
จากเตาเผาไปผลิตกระแสไฟฟ้าจากระบบไอน้ำร้อน และระบบผลิตไฟฟ้าร่วมจากแก๊ส
- โรงงานคัดแยกขวดพลาสติก แก้ว และกระป๋องโลหะ คัดแยกขยะประเภทขวดพลาสติก แก้ว 
และกระป๋อง ด้วยแรงงานคนร่วมกับเครื่องจักร
- โรงงานผลิตไม้เทียมจากเศษไม้และพลาสติก ใช้ไม้จากการรื้อบ้าน และเศษพลาสติก PP 
(Polypropylene) ผสมกันเพื่อใช้ในการผลิตไม้เทียม
- โรงงานแยกชิ้นส่วนอุปกรณ์เครื่องใช้สำนักงาน คัดแยกชิ้นส่วนประเภทพลาสติกแก้ว 
อะลูมิเนียม เหล็กและเหล็กกล้า แผง IC มอเตอร์ สายไฟ ฯลฯ เพื่อการใช้ซ้ำหรือรีไซเคิล
การแสดงผลงานวิจัยภาคปฏิบัติการการผลิตพลาสติกที่ย่อยสลายได้ (Biodegradable lastic) 
นําเศษอาหารจากครัวเรือนมาหมัก เพื่อเป็นวัตถุดิบในการผลิตพลาสติกที่ย่อยสลายได้
การผลิตไฟฟ้าจากพลังลม (Hibikinada Wind Power Generation Facility) ใช้กังหันที่มี
เครื่องผลิตไฟฟ้าติดอยู่ด้านหลังใบพัด เพื่อผลิตกระแสไฟฟ้า

คิตะคิวชู เมืองแห่งความเป็นผู้นำด้านสิ่งแวดล้อมนานาชาติ โดยมีพื้นที่สำหรับการเป็นเมือง
แห่งการเรียนรู้ ศึกษาดูงานด้านการจัดการปัญหามลพิษให้แก่หน่วยงาน/องค์กร ระดับนานาชาติ หลากหลาย
1. จัดทำเขตพื้นที่ Zero-carbon zone โดยการกำหนดเขตพื้นที่ เช่น เขตพื้นที่สีเขียว เขต
ห้ามก่อสร้างที่อยู่อาศัย เขตเฝ้าระวังการใช้คาร์บอนในครัวเรือน เขตที่อยู่อาศัยที่มีการคํานึงถึงการใช้คาร์บอนในอนาคต เขตสันทนาการ และเขตพื้นที่ที่เอื้อต่อการใช้ชีวิตแบบใกล้ชิดธรรมชาติ 
ตัวอย่าง:สถานที่สำคัญที่เป็นมิตรกับสิ่งแวดล้อม ได้แก่ Eco Clubhouse NafcoYahatahigashi store สถานีให้บริการก๊าซไฮโดรเจนสำหรับยานพาหนะ พิพิธภัณฑ์สิ่งแวดล้อม พิพิธภัณฑ์ประวัติศาสตร์มนุษย์และประวัติศาสตร์สิ่งแวดล้อม 
2) Kitakyushu Next Generation Energy Park เพื่อประชาสัมพันธ์ให้ประชาชนในพื้นที่มี
ความเข้าใจเรื่องพลังงานโดยการใช้พลังงานที่หลากหลายจากพลังงานทดแทน เช่น พลังงานลม พลังงานแสงอาทิตย์และรณรงค์ให้มีการสร้างโรงงานอุตสาหกรรมที่มีการใช้พลังงานชนิดใหม่ โดยมีกิจกรรมต่างๆ ได้แก่ โรงกำเนิดไฟฟ้าจากพลังงานแสงอาทิตย์แหล่งกำเนิดไฟฟ้าพลังงานความร้อนจากเตาเผาขยะ แหล่งกำเนิดไฟฟ้าจากพลังงานลม
3) กลยุทธ์สนับสนุนอุตสาหกรรมที่เป็นมิตรกับสิ่งแวดล้อม 
- การศึกษาและการวิจัยเบื้องต้น ณ Kitakyushu Science and Research Park

- การวิจัยเชิงเทคโนโลยี/การวิจัยเชิงปฏิบัติการ ณ Practical Research Area 

- การพัฒนาธุรกิจ ณ Hibiki Recycling Area 

4) Kitakyushu Eco-Town Project 

เทศบาลนครคิตะตะคิวชูได้พัฒนาพื้นที่วิจัยเชิงปฏิบัติการ (Practical Research Area) โดย
การวิจัยและทดลองเกี่ยวกับสิ่งแวดล้อมและพัฒนาให้เป็นเขตอุตสาหกรรมเพื่อสิ่งแวดล้อมภายใต้นิยาม “Resource recycling society” เน้นการสร้างเครือข่ายระหว่างประชาชนในพื้นที่ผู้ประกอบการ และหน่วยงานราชการ กำหนดเป็นกลยุทธ์ท้องถิ่นที่มีการใช้ประโยชน์จากทรัพยากรในท้องถิ่น โดยการใช้พื้นที่ว่างเปล่าในการก่อสร้าง Eco-Town บริเวณ Hibikinada area (Phase I ปี ๑๙๙๗ และ Phase II ปี ๒๐๐๒) มีโรงงานรีไซเคิลหลายประเภทเข้าร่วมโครงการ เช่น โรงงานรีไซเคิลขวดพลาสติก (ขวด PET) โรงงานรีไซเคิลวัสดุสำนักงาน (เครื่องถ่ายเอกสาร เครื่องส่งโทรสารคอมพิวเตอร์ฯลฯ) โรงงานรีไซเคิลวัสดุจากครัวเรือน โรงงานรีไซเคิลรถยนต์เป็นต้น นอกจากนี้ยังมีโรงงานที่ผลิตสินค้าที่เป็นมิตรกับสิ่งแวดล้อม (Eco-Premium) เข้าร่วมโครงการด้วย เช่น ก๊อกประหยัดน้ำประหยัดพลังงาน (TOTO) Eco-Apartment ซึ่งใช้พลังงานแสงอาทิตย์แห่งแรกในญี่ปุ่น (Shibauratokki) แผ่นแม่เหล็กประหยัดพลังงาน (Nippon Steel) เป็นต้น ซึ่งเทศบาลจะมีใบรับรองสินค้าและช่วยในการโฆษณาประชาสัมพันธ์สินค้าที่เป็นมิตรกับสิ่งแวดล้อม
5) การสร้างสังคมคาร์บอนต่ำ โดยการสนับสนุนให้มีการบริโภคพลังงานแต่น้อย และมีการใช้
พลังงานอย่างคุ้มค่า มีการเพิ่มพื้นที่สีเขียว และการลดการผลิตก๊าซคาร์บอนไดออกไซด์
6) โครงการสิ่งแวดล้อมศึกษาในโรงเรียน โดยการจัดหลักสูตรด้านสิ่งแวดล้อมเป็นส่วนหนึ่งใน 
หลักสูตรการศึกษา การพัฒนาระบบสถาปัตยกรรมท้องถิ่นที่เป็นมิตรกับสิ่งแวดล้อม เช่น ฉนวนกัน ความร้อน การใช้วัสดุตกแต่งภายในด้วยไม้การใช้พลังงานแสงอาทิตย์และพลังงานลม การปรับปรุง ระบบระบายอากาศ เป็นต้น
7) สถาบันการศึกษา/ให้ความรู้ด้านสิ่งแวดล้อมในพื้นที่ ได้แก่
- Environment Museum 

- Eco Town Center 

- Museum of Natural History & Human History 

- Recycle Plaza

กลยุทธ์การส่งเสริมอุตสาหกรรมสิ่งแวดล้อมของคิตะคิวชูอีโคทาวน์ ที่สำคัญ ๓ ประการ
1) การพัฒนาทรัพยากรมนุษย์และการวิจัยพื้นฐาน (Basic Research and Human 
Resource Development) 

2) การศึกษาทดลอง (Experimental Studies) เพื่อพัฒนาเทคโนโลยีด้านสิ่งแวดล้อม 
3) การทำให้เป็นการค้าหรือธุรกิจ (Commercialization)

สรุป แนวทางการลดปริมาณขยะมูลในอนาคต เทศบาลนครคิตะคิวชูมีแนวทาง ดังนี้
1. รณรงค์ให้มีการนำถุงพลาสติกจากบ้านเมื่อไปซื้อของในตลาดหรือห้างสรรพสินค้า หรือปฏิเสธการรับถุงพลาสติกจากร้านค้า
2. รณรงค์การเลือกซื้อสินค้าที่มีหีบห่อน้อยชิ้น 
3. รณรงค์การเลือกซื้อสินค้าที่มีบรรจุภัณฑ์ที่สามารถนำกลับมาใช้ประโยชน์ได้
4. รณรงค์การเลือกซื้อสินค้าที่มีระยะเวลาการใช้งานเป็นเวลานาน หรือซื้อสินค้า
เฉพาะที่จำเป็นเท่านั้น
5. รณรงค์การไม่รับของที่ไม่จำเป็นทั้งหลายแม้ว่าจะเป็นของที่ได้รับมาโดยไม่เสียค่าใช้จ่ายก็ตาม
รูปภาพประกอบการฝึกอบรม

รูปภาพการศึกษาดูงานในประเทศ

รูปภาพการศึกษาดูงานต่างประเทศ

ภาคผนวก

New Media Ecology


เครื่องมือสื่อสารใหม่ๆ เริ่มพัฒนาขีดความสามารถในเรื่องภาษา การเข้าดึงกลุ่มลูกค้า





susSuperstructured


เทคโนโลยีสังคมจะผลักดันให้เกิดโปรดักชั่นหรืองานผลิตในรูปแบบใหม่ๆ





Compacted


ศูนย์กลางของการปฏิบัติหรือการทำงานต่างๆ      จะหลากหลายจากทั่วโลก การทำงานแบบ 24 ชม.














